
FOSILNI UGLJEN 


VAŽNOST MINERALA 

Iako na pogled neugledni — jer rijetko koji od njih 
svojom vanjštinom svraća na sebe pažnju čovjekovu — 
minerali ipak privlače k sebi čovjeka neobičnom snagom. 
To je zaseban svijet prirode, koji izgrađuje Zemljinu koru, 
njeno stijenje, njena brda i doline, koji omogućuje, uz 
sunčano svijetlo i toplinu, život biljke i životinje i koji je 
osnova kulturnoga i gospodarskoga razvitka čovjekova. 
Od prvih dana njegove pojave na Zemlji.pa sve do danas 
čovjek 'je za njih nerazdruživo vezan i bez njih ne može 
naprijed. To su, u neku ruku, podstrekači njegova dušev¬ 
nog života. Mnogu misao izvabili su oni iz njega, i mnogo 
je on toga lijepa i velika stvorio iz njih i uz njihovu po¬ 
moć. Bez nekih od njih ne možemo ni zamisliti, na primjer, 
razvitak industrije, za koju je danas vezano blagostanje, 
napredak i snaga naroda. Ako se zapitamo, koje Su zemlje 
najnaprednije, najjače, dobit ćemo odgovor: one, koje 
obiluju željeznim rudama (rudama zovemo one minerale, 
iz kojih se dobivaju kovine) i fosilnim (od lat. fossilis »ono, 
što je iskopano) ugljenom, naročito, ako su još ležišta že¬ 
ljeznih ruda i fosilnog ugljena u međusobnoj blizini, kako 
je to slučaj, na primjer, u Sovjetskom Savezu. 

Fosilni ugljen, taj najblagorodniji mineralni materijal, 
svojom mnogostranom upotrebom nadmašuje sve rude i 

minerale, te omogućuje razvitak različitih i veoma važnih 
grana industrije. U početku, dok čovjek nije poznavao 
njegove kemijske prirode, upotrebljavan je samo kao go¬ 
rivi. materijal. Ali kad je čovjek nauke stao sve dublje 
zalaziti u njegovu prirodu, fosilni je ugljen postao ne- 
iscrpljiv izvor novih pronalazaka na polju kemije, pa je iz 
njega priređen čitav niz najrazličnijih kemijskih spojeva, 
koji su od neprocjenjive' važnosti u životu čovjeka. Istina, 
i danas je taj ugljen važan kao izvor toplinske energije, 
štaviše, danas se iscrpljuje kud i kamo više te energije 
negoli u prijašnja vremena; njoj imamo da zahvalimo do¬ 
bivanje pare kao pogonske snage strojeva (željeznice, pa¬ 
robrodi); ona je omogućila i omogućuje silan razvitak 
željezne industrije, te jake osnove ekonomskog i kulturnog 
razvitka čovjekova društva. Da nije ljudima nauke pošlo 
za rukom »oplemeniti« neke vrste fosilnog ugljena, da nađu, 
naime, način, kako da se iz ugljena priredi koks, taj 
vanredni gorivi materijal, nikada ne bi dospjela željezna 
industrija na onaj stupanj, na kome se danas nalazi, a že¬ 
ljezne rude ne bi imale ono značenje, što ga doista imaju. 
Ta, kad bi se željezne rude istaljivale drvnim ugljenom u 
onim razmjerima, kako su se dosad istaljivale, nastradale 
bi naše šume, nestalo bi ih! 

No, ; ovim je tek letimice istaknuta saiho toplinska 
energija, što nam je pruža fosilni ugljen. Ah, osim te ener¬ 
gije, on je izvor — kako je već rečeno — dobivanja pre- 
innogih i veoma različitih proizvoda, koji su osnova silnom 
razvitku kemijske industrije. Iz njega se dobivaju, na pri¬ 
mjer, anilinske boje, različiti medicinski preparati, mnogi 
veoma različiti ugljikovodici, kao što je naftalin, parafin, 
benzol, benzin, ksilol, toluol, zatim plin za rasvjetu i pogon, 
različite smole, fenoli, piridini, nitrili, saharin, laka i teška 
ulja, koja služe kao mazivo, kao pogonski materijal i dr., 


katran, gume, amonijak, masne kiseline, octena kiselina, 
eksplozivne tvari, gnojivo, lakovi i još mnogo, mnogo 
toga. 

Kad je fosilni ugljen toliko važan, ne će biti na odmet 
saznati, šta je on, kakav je i kako je postao. 

ŠTA JE FOSILNI UGLJEN 

To je onaj ugljen, što se — za razliku od drvnoga 
ugljena — nalazi u Zemljinoj kori kao njen sastavni dio. 
Iako se o njemu redovno govori kao o mineralu, rudi, 
zbog čega mu i daju mjesto u mineralogiji, ipak, s'obzi¬ 
rom na njegov postanak, na njegove pojave u Zemljinoj 
kori i na njegov sastav, on nije nfineral, nego stijena, pa 
bi mu prema tome bilo mjesto prije u geologiji negoli u 
mineralogiji. Pripada u taložne stijene. 

Kako su za njegov postanak dale materijal u glavnom 
biljke, a nešto malo i životinje, on je organskoga porijekla, 
organogena je stijena. Sastavljen je od organogenih spoje¬ 
va, od različitih vrsta ugljikovodika. Zbog takva sastava 
može on da gori. To je organogena stijena iz odjela t. zv. 
kaustobiolita (od grč. kaustos »goriv«,- bios »život« 
i lithos »kamen«). Osim ugljikovodika nalazi se u njemu 
negdje više, negdje manje anorganskih, negorivih tvari, 
koje nakon izgorjela ugljena ostaju kao pepeo. Te anor¬ 
ganske tvari potječu nešto malo od bilja, iz kojega je 
ugljen postao, a nešto su dospjele u nj kao strani mine¬ 
ralni materijal za vrijeme njegova taloženja. 

Količina anorganskih tvari ih pepela u ugljenu veoma 
je kolebljiva, pa se može naći ugljena s malo i s mnogo 
pepela. Neke vrste sadrže čak i 50 i više postotaka pepela, 
pa tako dolazi do postepena prijelaza ugljena u ugljevite 
škriljavce, tako da nema prave granice između ugljena i 

tih škriljavaca. Neki smatraju ugljenom još i onakve sti¬ 
jene, koje sadrže i 50% negorivih tvari, pepela. Ali ipak, 
kao ugljen, kao gorivi materijal mogu se smatrati one 
vrste, koje. nemaju više od25%- pepela. Općenito se sma¬ 
traju kao dobar ugljeni materijal one vrste, u kojima se 
nahodi najviše 10% pepela. 

Ugljen je veoma rasprostranjen u Zemljinoj kori. Nalazi 
se malne u svim geološkim formacijama.-Neki su predjeli 
njin^e veoma bogati, naročito umjereni sjeverni i umjereni 
južni pojas, pa nije čudo, što ga je čovjek upoznao već u 
davno doba i stao ga upotrebljavati kao gorivi materijal. 
Tako o njemu govori već učenik Aristotelov Teofrast 
(oko .250. prije n. e.) kao o gorivu materijalu, koji se u 
grčkoj pokrajini Elidi upotrebljavao u kovačnicama i ta¬ 
lionicama ruda. Poznavali su ga u davnini i u Kini, kako 
se to saznaje od Marka Pola (1254—1324). Pa una¬ 
toč njegovu obilju u Zemljinoj kori i njegovoj velikoj 
rasprostranjenosti .po raznim stranama svijeta, upotreba 
njegova nije mogla uhvatiti korijena u čovjekovu gospo¬ 
darstvu. I. trebalo je da proteče malne 2000 godina od 
Teofrasta, da dođe do one upotrebe ugljena, do koje je 
danas došlo. Dakako, uzrok će tome biti što u nerazvije¬ 
nosti industrije, što u obilju drvnoga materijala, do kojega 
je čovjek lako dolazio. A kao da je čovjek imao i neku 
bojazan misleći, da je upotreba ugljena štetonosna, pa se 
još potkraj 18. stoljeća smatralo, da su proizvodi, dobiveni 
upotrebom ugljena mjesto drveta, loše kakvoće. Istina, pri 
izgaranju ugljena razvijaju 'se neki neprijatni i škodljivi 
.plinovi, što je također djelovalo, da je čovjek radije po¬ 
sezao za drvetom negoli za ugljenom. Čak zbog tih ško¬ 
dljivih .plinova izdavane su i naredbe protiv upotrebe 
ugljena, kako je to učinio na pr. magistrat u Zwickau 
1384. opominjući kovinarske radnike, koji su imali svoje 
radionice u gradu, da ne upotrebljavaju kameni ugljen kao 

gorivi materijal, budući da njegovi plinovi okužuju zrak. 
Protiv štetnoga djelovanja ugljena pri njegovu sagorije¬ 
vanju naročito su se dizale tužbe u Engleskoj, tako da je 
na osnovi mnogih žalbi izdan za vladanja kralja Eduarda 
II. (1306—1327) proglas, u kome se ističe, da su plinovi, 
što se razvijaju za gorenja ugljena, uzročnici zaraznih 
bolesti i drugih nevolja, koje biju ljude, životinje i bilje. 
Nisu te žalbe bile baš bez svake osnove, jer je zaista dim 
ugljena s različitim svojim sastojcima škodljiv, -pa je po¬ 
znato, da u predjelima, gdje se troši mnogo ugljena, na pr. 
u industrijskim krajevima Engleske, utječe taj dim veoma 
nepovoljno na samu klimu, od čega naročito trpi okolica 
velikih industrijskih gradova Manchestera i Liverpoola. 
Dosta je kočio upotrebu ugljena, naročito u talionicama 
željeza, njegov sumpor, što se nalazi kao sastavni dio ne¬ 
kih sulfidnih ruda, u glavnom pirita i markazita, -kojih ima 
redovno u fosilnom ugljenu negdje u vrlo maloj, ali negdje 
i u priličnoj količini. Naime, pri izgaranju ugljena pretvara 
se sumpor tih dvaju minerala u škodljivi plinoviti sumporni 
dioksid, S0 2 . Pri taljenju željeznih ruda takvim ugljenom 
zalazi u istaljeno željezo neka količina sumpora, koji čini 
željezo krhkim. No. kad je nauka našla način, kako s'e fo¬ 
silni ugljen može pretvoriti u koks, u taj vanredni gorivi 
materijal, koji ne sadržava sumpora, fosilni še ugljen, 
odnosno iz njega dobiveni koks, troši danas dan i noć u 
golemim količinama, i sa sve većim razvitkom industrije 
potrošnja je njegova sve veća. 

. r 

POSTANAK FOSILNOG UGLJENA 

Kako je fosilni ugljen poznat čovjeku već od davnine, 
tako je čovjek već davno nastojao prodrijeti u tajne nje¬ 
gova postanka, njegova stvaranja! Pri rješavanju tih pi- 

tanja sudjelovali su, dakako, najprije geolozi, i to s obzi¬ 
rom na njegovu pojavu u Zemljinoj kori. No pošto se ne¬ 
pobitno utvrdilo, da su pri postajanju ležišta ugljena su¬ 
djelovale davno već izumrle biljke davši materijal za 
stvaranje ugljena, to se geologiji priključila i paleobota- 
nika (nauka o davnom, izumrlom bilju), d a pr ouči one 
biljke, iz kojih je ugljen postao, i na koji se način razvi¬ 
jahu ležišta ugljena, pa kemija, da objasni procese po- 
ugijenjivanja biljnoga materijala, koji su kemijske prirode. 

Prve vijesti o postanku ugljena potječu iz 16. stoljeća, 
kad se već tvrdilo, da je on biljnoga porijekla, da je po¬ 
stao iz drveta, iako je i tada, kao i kasnije (još i godine 
1909.), bilo istraživača, koji su bili drugoga mišljenja 
tvrdeći, da ugljen nije biljnoga porijekla, da nije organo- 
gena stijena, pa su neki, štaviše, dokazivali, da mu je po¬ 
rijeklo vulkansko. Dovodili su postanak njegov u vezi i 
s općim potopom, koji da je uopće uzrokovao postanak 
taložnih stijena, dakle i ugljena, koji bi prema tome postao 
od naplavljena biljnog materijala. Negdje krajem 18. sto¬ 
ljeća iznio je opat V. Beroldingen mišljenje, koje 
se poklapa sa današnjim mišljenjem u nauci o ugljenu, 
ugljenoj geologiji, da su, naime, ležišta ugljena postala 
ne samoJz biljnoga materijala, nego i na način, kako da¬ 
nas postaju tresetišta, tako da naslage ugljena i nisu ništa 
drugo doli fosilna ležišta treseta. Iz ova dva posljednja 
mišljenja, onoga o napiavljenom biljnom materijalu i 
onoga o genetskoj vezi između tresetnih i ugljenih ležišta, 
razvila su se kasnije u geologiji ugljena dva naziranja u 
vezi s pitanjem postanka ugljenih ležišta. Jedno je nazira- 
nje alohtonista, drugo autohtonista. Jedni i drugi slažu se, 
dakako, u tom, da je ugljen biljnoga porijekla, da je 
postao iz biljnih tvari u različita geološka doba, samo 
alohtonisti drže, da je biljni materijal, iz kojega je ugljen 
postao, stranoga, alohtonoga porijekla (od grč. allohthon 


»stranac«), da je dospio sa strane, nanosom, naplavljiva¬ 
njem na mjesto današnjega svoga ležišta, pa bi prema tome 
fosilni ugljen bio prava taložna (sedimentna) stijena. 
Autohtonisti naprotiv tvrde, da su ležišta ugljena postala 
na način tresetišta, dakle iz bilja, koje je raslo na trese- 
tištu, pa je kao uginuli materijal ostalo na svom iskon¬ 
skom, prvobitnom, autohtonom ležištu (od grč. autohthon 
»s_taotsjedilac«), na ležištu kasnijih ugljenih naslaga. Prema 
tome fosilni ugljen ne bi bio prava taložna stijena, nego 
se njegove naslage nalaze u tim stijenama kao neke vrste 
stranci. Danas se uvriježilo u geologiji ugljena ovo po¬ 
sljednje shvaćanje, shvaćanje autohtonista, iako ima, istina 
veoma rijetko, naslaga fosilnog ugljena, koje su nesumnji¬ 
vo postale iz naplavljena biljnog materijala. * 

Razvitak ugljena zbiva se uz različite procese, kojima 
je izvrgnuta biljna tvar poslije biljkine smrti. T i se procesi 
vrše od česti uz sudjelovanje nižih organizama, naročito 
bakterija, pa tako može doći do gnjiljenja organske tvari, 
naročito bjelančevine. G n j i 1 j e n j e se očituje u vrenju, 
pri kome se razvijaju hlapljive tvari neprijatna vonja (na 
pr. sumporovođik). Pri laganoj oksidaciji, koju omogućuje 
kisik uzduha, dolazi dđ raspadanja organskih tvari. 

Pri tom raspadanju postaju samo hlapljive tvari, naročito 
voda, ugljični dioksid, amonijak, nekad i dušična kiselina 
te neznatne količine metana i drugih ugljikovodika. Kako 
pri procesima raspadanja ne ostaju nikakvi čvrsti ostaci, 
to samo raspadanje organske tvari nema nikakve važnosti 
pri stvaranju ugljena. 

Rastvara li se organska tvar uz veoma slabi pristup 
uzduha, odnosno kisika, dolazi do njena truhljenjaf . 
pri čemu se vodik organskih tvari spaja od česti, zbog 
nedostatka kisika, sa ugljikom, pa izlazi kao metan, mo- N 
čvarni plin CH 4 . Ako je pri rastvaranju biljne tvari pristup 

zraka, odnosno kisika, zapriječen, dolazi do potrese- 
ć i van ja biljne tvari, do stvaranja treseta. Truhljenje i 
potresećivanje možemo shvatiti kao prve priprave za 
pravo p o u g 1 j e n j i v a n j e. Ta dva procesa preteče su 
za stvaranje ugljena. 

Pri' truhljenju biljnih (i životinjskih) tvari dolazi do 
razvitka huminskih tvari. One postaju iz različi¬ 
tih vrsta sladora, iz drvne tvari, lignina, iz celuloze i 

bjelančevine. To su smeđe ili crne tvari bez mirisa i 

okusa. Kemijski su još slabo proučene, tako da im 

je" kemijska priroda samo od česti poznata. Neke od 
njih kao da su po svojoj prirodi blizu ugljičnim hi- 

dratima; neke su poznate pod imenom humina 
C 4 oH 3 oOi 5 , ulmina C 20 Hi 6 O 7 , huminske kiseline C 2 oHi20 6 , 
i t. d. Mogu se prirediti i vještačkim putem, a u> 
prirodi su rasprostranjene u gornjim dijelovima zemlje 
crnice, u tresetu, u smeđem ugljenu i t. d., pa se otuda 
mogu s pomoću lužina izlučiti, stvarajući smeđe otopine, 
iz kojih se daju djelomično opet oboriti. 

Pougljenjivanje se vrši uz različita kemijska pretvara¬ 
nja, koja su ovisna o različitim tijelima, iz kojih je sasta¬ 
vljena prvobitna biljna tvar. A ona je u glavnom sastavljena. 
od celuloze i lignina, pa nešto malo od smolastih, voštanih 
i masnih tvari, tako da su celuloza i lignin glavni materijal, 
iz koga je postao ugljen.. I ce’.uloza i lignin veoma lako 
podliježu procesima, koji rastvaraju i razaraju biljne tvari, 
dok su smolaste, voštane i masne tvari prema tim proce¬ 
sima vanredno otporne, pa pri tom dugotrajnom razvitku 
pougljenjivanja ostaju one uščuvane, tako da sudjeluju 
pri stvaranju konačnih proizvoda pougljenjivanja, dok 
prave i prve proizvode pougljenjivanja daju celuloza i 
lignin. A ti su proizvodi humusne kiseline, zbog čega se 
fosilno ugljevlje, koje je postalo iz biljnih tvari, zove h u- 


musno ugljevlje, humusno stijenje ili 
h u m u 1 i t i (od grč. lithos »kamen«), 

Najpretežniji dio fosilnog ugljena jest humusni ugljen. 
N o ima vrs ta ugljena, koje su životinjskoga porijekla, ko¬ 
jima je gradu za njihov postanak dala u glavnom životinja. 
Takvo ugljevlje postaje u vodama stajačicama, gdje žive 
biljni i životinjski sićušni organizmi, od kojih je sastavljen 
mikroplankton. 1 Poslije smrti tih sićušnih vodenih organi¬ 
zama gnjiju njihove organške tvari, pa od proizvoda toga 
gnjiljenja, koji se kupe na dnu voda stajaćica, ostaje gnji¬ 
le ž n i m u 1 j ili s a p r o p e 1 (od grč. sapr os »gnjil« i 
pelcs »mulj«), a od njega ugljeno stijenje, t. zv. slpro- 
p e 1 i t i ili , s a p r o 1 i t i, g n j i 1 e ž n o m u 1 j n o s t i- 
JJL 1 ! J kome tu i tamo mogu dati materijal za razvitak 
i tvari viših biljaka. Jedan od prvih, koji je došao na mi- 
s ao > da pri stvaranju ugljena sudjeluju i niži sićušni biljni 
i životinjski organizmi, bio je hrvatski, prirodoslovac 
Lazar C a r. 

Kako je dakle proučavanjem prirode humusnog ugljena 
nesumnjivo utvrđeno, da je biljnoga porijekla, da je po¬ 
stao iz biljnih tvari, među kojima je najpretežnija celuloza, 
koja se već pri procesima, što se vrše tokom rastenja 
zeljastoga bilja, zeleni, pa još više drveća, znatno pre¬ 
obražava u.drvnu tvar, u lignin , to je jasno, što su te dvije 
tvari smatrali za glavni, matični, ishodni materijal hu¬ 
musnog ugljena, što su njima pridavali važnu ulogu u toku 
samoga pougljenjivanja. Iz toga naziranja nikle su dvije 
hipoteze, hipoteza o celulozi -i hipoteza o 
1 i g n i n u kao matičnim, ishođnim tvarima ugljena. Vršeni 
su pokušaji vještačkoga pougljenjivanja kemijski čiste 
celuloze, pa je zaista pri tim pokušajima dobio*F. Ber- 

Mikroplankton (od grč. mi kres » sitan « i pjanktos »l utajući« ! 
čine svi sićušni organizmi,, koji, trajno lebde u vodi, gdje ih raznose - 
struje. 

g i u s iz čiste celuloze takve proizvode, koji su se svojim 
elementarnim sastavom poklapali s fosilnim ugljenom. 

Ugljen, koji je po tom shvaćanju postao iz celuloze 
kao matične biljne tvari, morao bi imati strukturu furana, 
organskoga kemijskog spoja empirijske formule C4H4O, 
a tok njegova stvaranja bio bi ovaj: 

biljna celuloza biljni vosak i smole 

I ‘ 

sladoraste tvari ' 

i 

huminske kiseline 

4 - ' -4 

humusni ugljen bitumen 

bituminozni ugljen furanske strukture 

Međutim istraživanja ugljena, što ih je vršio F. F i- 
scher sa svojim suradnicima, dovela su do saznanja, da 
ipak, usprkos vještačkim Bergiusovim pokušajima, ne 
možemo celulozu smatrati matičnom tvari, iz koje se raz¬ 
vio. humusni ugljen, nego da je ta tvar lignin. Celuloza 
se, naime, djelovanjem bioloških procesa, što se zbivaju 
poslije biljkine smrti sudjelovanjem nižih organizama, 
gljivica i bakterija, raspada, iščezava. Kako na taj način 
nestaje celuloze, umnožava se drvna tvar, lignin, koji po 
svojoj kemijskoj prirodi pripada u skupinu aromatskih 
spojeva benzolske strukture. A tu benzolsku strukturu ima 
odista ugljena tvar. Lignin je dakle bitna, ishodna tvar 
humusnog ugljevlja. Prema toj ligninskoj hipotezi, koja 
je istisnula celuloznu, bio bi tok stvaranja'ugljena ovaj: 
celuloza . lignin -biljni vosak i smole 
* | 4 - 

4 , huminske kiseline 

iščezava djelovanjem ' 4 , <1 

bakterija huminski ugljen bitumen 

bituminozni ugljen benzolske strukture 


Ipak, iako je u prvom redu baš lignin matična tvar, iz 
koje se razvio humusni ugljen, ne može se posve isključiti 
ni celuloza, koja u nekim slučajevima također sudjeluje 
pri stvaranju fosilnog ugljena. 

Biljke su, dakle, dale materijal za stvaranje humusnog 
ugljena. Kako se pak u Zemljinoj kori nahođe ogromne 
naslage ugljena, zapremajući i velika prostranstva, jasno 
je, da su bile potrebne i grdne količine biljnoga-materijala 
za lazvitak tih naslaga. Ali za stvaranje humusnog ugljena 
nije dovoljno samo golema količina biljaka, potrebno je, 
naime, još da biljke rastu i umiru u predjelima podvodnim, 
močvarnim. A to zato, što je kopneno i močvarno bilje uz 
pristup zraka i u nazočnosti vode i vlage izvrgnuto truhlje- 
n j u > pn i potresećivanju, koje prelazi kasnije u pravo po- 
ugljenjivanje. U takvim prilikama dolazi, dakako, uz po- 
tresećivanje i do gnjiljenja, a prigodice i do raspadanja 
organske tvari. 

Podvodni i močvarni krajevi, u kojima se rasprostra- 
nilo u velikoj količini bilje, prelaze truhljenjem i po- 
tresećivanjem u t r e s e t i š t a, koja daljim procesima 
pougljenjivanja prelaze u ležišta ugljena. Samo potreseći- 
- van je, koje se smatra kao prvo razdoblje u stvaranju hu¬ 
musnog ugljena, razvija se najprije uz pristup zraka 
(kisika), a potom uz posvemašnje njegovo odsustvo pre¬ 
težnom česti uz biološke procese. Oni se vrše uz sudjelo¬ 
vanje bakterija i drugih mikroorganizama , i to najprije 
aerobnih, t. j. onih, koji za svoj život trebaju zraka, a- 
onda anaerobnih, t. j. onih, kojima za njihovo življenje 
zraka. A do tog potresećivanja dolazi, kad ugi¬ 
nulo bilje dospije preplavljivanjem pod vodu, što se na¬ 
ročito događa u vodama stajačicama, pri čemu, dakako,, 
bude znatne^ spriječen pristup zraka (kisika) biljnoj tvari" 
Djelovanjem napomenutih bioloških procesa stvaraju se 

prijetvorbom biljnih tvari, u prvom redu lignina, humin- 
ske kiseline, a uz njih i neki plinoviti proizvodi, naročito 
ugljični dioksid C0 2 i močvarni plin, metan HC 4 ; postaju 
tako različite vrste treseta sve od mahovinasta i vlaknasta 
treseta, kao najmlađih proizvoda potresećivanja, do smo¬ 
lasto sjajna, jetrenasta treseta, kojim se završuje prvo 
razdoblje stvaranja humusnog ugljena. To razdoblje 
ne može biti naročito dugotrajno već zbog toga, što dje¬ 
latnost anaerobnih organizama u tresetištu prestaje u du¬ 
bini od malo metara; najviše, misle neki, može ta dubina 
iznositi 9 metara. Drugo razdoblje razvitka hu¬ 
musnog ugljena počinje s pravim pougljenjivanjem, prije¬ 
tvorbom humusnih kiselina ili s prijelazom treseta u ra¬ 
zličite vrste humusnog ugljena sve od lignina (ksilita) i 
drugih vrsta mrkog ugljena preko kamenog ugljena do 
antracita. Biološke procese u tom drugom razdoblju za¬ 
mijenili su čisti kemijski procesi. Uz njih se vrši pouglje- 
njivanje kroz silno dugo vrijeme, kroz cijela geološka 
doba. 

Po svom načinu postanka treset je mlađa, recentna 
tvorevina. Njegovo je ležište tresetište, na kom raste i 
ugiba različno bilje, što daje materijal za razvitak treseta, 
zbog čega se zove tresetno bilje. To su od česti zeleni i 
paprati, od česti grmlje i drveće, pa trave i niže raslinstvo, 
na pr. mahovine. Gdje se prostiru vode stajaćice, gdje se 
nalaze bare i močvare, tu su podesne prilike za razvitak 
tresetišta. Na takvim mjestima buja bilje, žive sićušni vo¬ 
deni biljni i životinjski organizmi, što sastavljaju mikro- 
plankton. Sav taj organski svijet dospijeva poslije svoje 
smrti na dno voda stajaćica, bara i močvara, gdje se od 
biljnih tvari stvara treset, a od tvari mikroplanktona 
gnjiležni mulj, od koga postaje gnjiležno muljno stijenje, 
saproliti, Najprije se na dnu voda stajaćica stvaraju sapro- 
Hti, a kasnije treset, koji ih prekriva. Saproliti su rijetko 


kada čisti; obično su izmiješani mineralnim sitnižem, naj¬ 
češće glinom i vapnencem, katkada i pijeskom. Kako se 
stvaraju na istome mjestu sa tresetom, miješaju se sapro¬ 
liti i s njim. 

S vremenom nakuplja se sve više biljnih tvari na dnu 
voda stajaćica, sve većma raste debljina treseta postala 
iz njih, dok se napokon ne pomole .tresetne tvorevine na 
površini. Na tim tresetnim tvorevinama, na tom tresetištu, 
koje je vlažno i' podvodno, nastavlja bilje svoj život; ras¬ 
prostire se tu niže bilje, osobito mahovine, rastu različite 
zeleni, pa grmlje i drveće; negdje su trave preuzele maha, 
pa dolazi do razvitka tresetnih travnika, livada; negdje se 
razbujalo različito drveće, crnogorično i bjelogorično, 
stvarajući guste tresetne šume i prašume. Sav taj biljni 
svijet, što raste na tresetištu, daje izobilje materijala za 
- stvaranje novih naslaga treseta, kad tvari uginulih biljaka 
dospiju pod vodu ili kad budu preplavljene nanosom mulja. 
A to se može dogoditi uz neke poremećaje, uz t. zv. epi- 
rogenske pokrete, što se dešavaju u Zemljinoj kori, a koji 
dovode do ulijeganja golemih dijelova kopna, do stvaranja 
potolina, kotlina, ili geosinklinala. Kada takvo ulijeganje 
zahvati i one dijelove kopna, na kojima se nalaze 'trese¬ 
tišta, dospijevaju ona polako pod vodu, gdje uginule biljke 
podliježu potresećivanju. Polagano je to ulijeganje, vje¬ 
kovnoga je trajanja, teče kroz duga geološka razdoblja, 
pa se i polagano, kroz dugotrajno doba, sabiraju pod vo¬ 
dom biljne tvari dajući materijal za razvitak sve debljih 
naslaga treseta. Vrši li se stv aranje treseta zajedno s 
ulijeganjem kopna, to dolazi do razvitka neprekinutih 
tresetnih naslaga, kojih debljina ovisi o trajanju toga 
jednomjernoga ulijeganja i potresećivanja. Ali se može 
dogoditi, zbog snažnijih poremećaja u Zemljinoj kori, da 
ulijeganje kopna brzo napreduje, da ga ne može istom 
brzinom slijediti stvaranje treseta. Tada tresetišta budu 


14 


15 


preplavljena vodom, pretvore se u prostrana jezera, u ko¬ 
jima dolazi do taloženja mineralnoga sitniža, gline i 
pijeska, koji sve više prekriva naslage treseta. Ponovnim 
polaganim ulijeganjem dolazi ponovno do stvaranja tre- 
setnih naslaga, pa izmjenjuje li se uzastopce brže i pola¬ 
ganije ulijeganje, dolazi do razvitka tresetnih odnosno 
ugljenih n aslaga , koje se uzastopce izmjenjuju sa nasla¬ 
gama stijenja, koje je postalo taloženjem mineralnoga 
drobiža i sitniža, s naslagama gline, lapora, pješčanika i 
škriljavaca. Na taj način, dakle, za razvitak ugljenih na¬ 
slaga nisu dostatne samo goleme količine biljnih tvari, 
nego mora da dođe do geoloških događaja, do tektonskih 
zbivanja, što dovode do ulijeganja kopna, do stvaranja 
' potolina, kotlina ili geosinklinala, koje mogu da zapreme 
velika prostranstva, u kojima se mogu razviti ogromne 
naslage fosilnog ugljena. ( 

Stvaranje ’ treseta vršilo se gotovo u svim geološkim 
■ •i'U formacijama; samo u najstarijima nije ono bilo ta- 

Ujij^ko velikih razmjera kao u nekim kasnijim, na pr. u 
karbonskoj formaciji i u tercijaru, u kojima se danas 
nntmrlp nnVirfmipnp p-nleme količine fosilno? ueliena, što 

nahode pohranjene goleme količine fosilnog ugljena, što 
je postao prijetvorbom iz treseta. Sa stvaranjem treseta 
svršava se naime, kako je rečeno, prvo razdoblje u razvitku 
humusnog ugljena; potresećivanje prelazi postepeno u 
pougljenjivanje, iz treseta se postepeno razvijaju različite 
vrste ugljena, mrki ugljen, kameni ugljen, antracit, a ovaj 
može da prijeđe preko šungita u grafit, tako da postoji 
manje ili više neprekinuti genetski niz: treset -» mrki 
ugljen -» kameni ugljen antracit -> šungit -» grafit, 
kojega se pojedini članovi među sobom veoma razlikuju 
fizički i kemijski, ali su među sobom vazda vezani prije¬ 
lazima. 

Procesi pougljenjivanja, već je rečeno, vanredno su 
dugotrajni, pa dok dođe do potpuno razvijena, do pot¬ 

puno zrela ugljena, treba da prođu duga geološka doba. 
Prema tome vrijeme utječe na stepen pougljenjivanja, 
na njegovu zrelost. I doista, ako istražujemo ugljen 
s obzirom na njegovu zrelost, osvjedočit ćemo se, da je 
onaj iz starijih formacija zreliji od onoga iz mlađih, 
dakle, da su^-procesi pougljenjivanja u ugljenu starijih 
formacija već pri kraju ili su posve dovršeni, a u onom 
iz mlađih formacija ili su u prvom stanju razvitka, ili je 
taj razvitak već znatno napredovao. Tako se na pr. antra¬ 
cit i kameni ugljen, te najzrelije vrste, nalaze najpretežni- 
jom česti u paleozojskim formacijama, naročito u kar¬ 
bonu, a .mrki ugljen u tercijaru. Ali nije samo vrijeme, o 
komu ovisi stepen pougljenjivanja. Na pospješenje nje¬ 
govo silno utječe još i p ritisak i temperatura. 
Utvrđeno je naime, da je onaj ugljen, koji je bio izvrgnut 
jakom gorskom pritisku, postigao veći stepen zrelosti od 
onoga, na koji nije djelovao taj pritisak. Tako se na pr. 
u moskovskoj kotlini nalaze naslage staroga paleozojskog 
ugljena iz donjega karbona, koji bi, s obzirom na svoju 
geološku starost, morao biti kameni ugljen, a on to nije, 
nego se razvio u mrki ugljen, zato, što njegove naslage 
kroz sva dugotrajna geološka doba nisu bile izvrgnute 
gorskom pritisku. A kod Raše u Istri pak nalaze se velike 
naslage mlađeg ugljena, onoga iz formacije tercijara; taj 
se razvio kao kameni, a ne kao mrki, budući da je bio 
izvržen jakom gorskom pritisku. Dakle, ima mlađeg 
ugljena, kod kojega su procesi pougljenjivanja daleko više 
napredovali negoli kod starijega, t. j. ima mlađega 
ugljena, koji je zreliji od starijega, pa prema tome ne mo¬ 
žemo zaključivati na zrelost ugljena po njegovoj geološkoj 
starosti. 

S obzirom na pokrete u Zemljinoj kori, na njena nabi- 
ranja i ulijeganja mogu ugljene naslage dospjeti"i u velike 

dubine, u oblasti, gdje vlada silan pritisak i visoka tempe¬ 
ratura, budući da to dvoje raste sa rastenjem dubine. Još 
se pritisak povećava pri opogenskim procesima, koji su 
posljedica nabiranja Zemljine kore, a koji dovode do po- 



Sl. 1. Rekonstrukcija stabla kalamita iz biljnoga odjela preslica. Bih 
su grdne veličine. Pojavili su se već u siluru i trajali sve do kraja 
karbona, kad izumiru. Stabljika im je bila drvolika, dužinom iz- 
brazdana i člankovito isprekidana (vicji si. 2.). 

SI. 2. Komad stabla od kalamita, na kome se vide uzdužna brazdenia 
i poprečna raščlanjenost. 

stanka gora i planina; to je gorski pritisak. Ako su dakle 
ugljene naslage dospjele u oblasti velikih nabiranja, do¬ 
spjele su i pod utjecaj gorskoga pritiska, a taj ne samo 
što pospješuje pougljenjivanje, nego čini još, da procesi 


pougljenjivanja teku na drugi način negoli dotada. Pri tim 
procesima, naime, izdvajaju se iz biljnih tvari ugljični 
dioksid i voda kao plinoviti proizvodi uz istodobno nago- 
milavanje gorivih tvari. No zahvati li jaki gorski pritisak 
naslage ugljena, u kojima je pougljenjivanje već znatno 
napredovalo, ne stvaraju se više ugljični, dioksid i voda 
kao plinoviti proizvodi pougljenjivanja, nego metan; nje¬ 
govo izdvajanje označuje posljednji stepen pougljenji¬ 
vanja. 



SI. 3. Paprat Pecopteris plumosa; a oduljeni perasti list, b grana 
sa lišćem. To su bile velike zeljaste, pa i drvolike paprati, koje su 
u različitim vrstama rasle u karbonu, permu, trijasu, juri, kredi i 

tercijaru, pa su i današnje paprati njihovi dalji srodnicu 

Uz vrijeme i pritisak važan je činilac pri pougljenjiva- 
njm još i v iso k a _t e m pe ratura, za koju neki drže, 
da je baš ona od bitne važnosti za procese pougljenjivanja' 
Uz ta tri, dakle, činioca, razvijao se humusni ugljen iz 
tvari, što potječu od davno već izumrla bilja, koje je u 
različita geološka doba bilo različito. Svako to doba, 
naime, imalo je svoj biljni svijet. U paleozojsko doba bio 




je od golemih preslica (si. 1. i 2.), paprati (si. 3.) i piečica 
(lepidodendroni, si. 4. i 5., i sigilarije, si. 6. i 7.); u mezo- 
zojsko doba pretezale su među biljnim svijetom golo- 
sjeirienjače (gimnosperme) sa svojim različitim, vrstama 
četinjača, a u tercijaru preuzele su mah kriosjemenjače 



SI. 4. Rekonstrukcija lepidodendrona, drveta iz odjela prečica, koje 
su bile silno rasprostranjene u doba karbona. Visina im je dosezala 
i preko 30 metara. Stablo je završavalo granatom krošnjom, koja 
je bila ookrita dugim tvrdim igličastim lišćem noseći na krajevima 
cvjetove odnosno plodove. Kora je stabla bila puna rompskih kvr¬ 
žica (vidi si. 5.). 

Si. 5. Grana lepiđodendroma sa igličastim lišćem i rompskim 
kvržicama. 

(angiosperme) dajući mjesta i golosjemenjačama, tako 
da se u to doba rasprostranilo lisnato drveće i četinjače, 
lovori, palme, hrasti, brijesti, bukve, breze, javori, orasi, 
johe, topole i vrbe, ciprese, smreke, ariši, jele i borovi. 


Sav taj različiti biljni svijet davao je materijal za stva¬ 
ranje humusnog ugljena, pa kako je bio različit, držalo 
se, da je i matična tvar, iz koje je postao ugljen, razli¬ 
čita sastava, tako da su se iz nje razvile različite ugljene, 
vrste: jedan biljni svijet da je davao iskonski materijal 



SI. 6. Rekonstrukcija sigilarije, drveta iz odjela prečica, koje su 
bile vrlo rasprostranjene i doba karbona. Rasle su u visinu od 
preko 30 metara. Stabljike su im bile vitke i slabo krošnjate i 
pokrite dugim uskim lišćem. Kora stabljike bila je po duljini na¬ 
borana i puna kuglastih i šesterostranih kvržica, koje svojim obli¬ 
kom podsjećaju na pečatne otiske (vidi si. 7.). 

Si. 7. Komad kore sa stabljike od sigilarije sa šesterostranim 
Kvržicama. 

za stvaranje mrkoga, drugi za stvaranje kamenog 
ugljena. Ali da tome nije tako, nego da se iz istoga 
biljnog materijala mogu razviti veoma različite vrste 
ugljena, bilo mrki, bilo kameni ugljen, svjedoče naslage 
napomenutoga mrkog ugljena jz moskovskog ugljenog 
područja, što su postale iz biljnoga svijeta paleozojskoga 
doba, upravo iz bilja, koje je raslo u formaciji karbona, 
iako se. redovno u toj formaciji razvio kameni ugljen; 
naprotiv u tercijarnoj formaciji, koja je značajna za stva¬ 
ranje mrkog ugljena, nalazi se ponegdje i pravoga kame¬ 
nog ugljena, pa čak i" antracita. A i postepeni prijelazi 
mrkog ugljena u kameni svjedoče također, da je humusni 
ugljen, bio on koje mu drago vrste, postao od iskonske 
biljne tvari, koja je u bilju svih formacija ista, a to je 
drvna tvar, lignin. Da li će se, dakle, razviti mrki ili ka¬ 
meni ugljen; ne ovisi o biljnoj .tvari, a ni o geološkom 
vremenu, n ego o pritisku, kome su bile izvrgnute ugljene 
naslage. ^ 

Ugljen se javlja malne u svim geološkim formacijama. 
Dakako, u najstarijima, kad biljni svijet nije bio pre¬ 
uzeo onoga maha kao u nekim kasnijima, veoma je 
rijedak i toliko je već preobražen, da se svojim sastavom 
približuje manje ili više čistom ugljiku, grafitu. Osobito 
su povoljne prilike za njegov razvitak, naročito što se tiče 
evropskih krajeva, bile za trajanja karbonske formacije ili 
karbona, kad su se stvarale goleme količine kamenog 
ugljena, zbog čega tu formaciju i zovu kameno- 
ugljenom. U tadašnjoj tropskoj, a vlažnoj klimi van- 
redno je uspijevao biljni svijet trusnjača (sporofita) uz 
neke četinjače. To je, u glavnom, bilo tresetno bilje, a sa¬ 
stavljalo je goleme tresetne prašume, što su se bile ras- 
prostrle po evropskim i američkim dijelovima Sjevero- 
atlantskog kopna, koje je u karbonu obuhvatalo u jednu 
cjelinu sjevernu Evropu, Aziju i Sjevernu Ameriku. Kroz 

silno dugo trajanje karbonske formacije stvarale su se 
ogromne količine treseta, koji je prešao prijetvorbom u 
kameni ugljen. Krajem karbona mijenjaju se prilike tako, 
da je stvaranje treseta sve slabije, pa svršetkom karbona, 
a pojavom permske formacije ili perma prestaje u napo¬ 
menutim krajevima Sjeveroatlantskoga kopna stvaranje 
tresetišta, odnosno ugljenih naslaga, ali se zato stvaraju 
one za trajanja perma u ogromnim količinama u području 
Angare, koje se prostiralo od sjeverne Rusije preko Sibira 
sve do Tihog oceana, pa po predjelima Gondvane ili Gond- 
vanskoga kopna, koje je u doba perma obuhvatalo u jednu 
cjelinu ekvatorsku Afriku i njene krajeve do krajnjega joj 
juga, Madagaskar, Indiju, Braziliju i sve predjele njoj na 
jugu sa Argentinom, te zapadni dio Australije (si. 8.). Tu 
su se razvile ogromne naslage kamenog ugljena, kojima 
pripadaju na pr. i one iz jedne od najvećih kotlina ugljena 
na svijetu, iz kuznjecke kotline na Altaju. Od formacija 
paleozojskoga doba važne su, dakle, za stvaranje ugljena 
karbonska i permska. Kako su u tim formacijama orogen- 
ski i epirogenski pokreti bili veoma jaki, bile su i naslage 
ugljena izvrgnute veoma jakom pritisku, koji je uzroko¬ 
vao njihovu zrelost, te se razviše kao kameni ugljen, a 
negdje i kao antracit. 

Paleozojski ugljen odlikuje se jednom osobinom, koju 
ne nalazimo u ugljenu iz poznijega doba, iz mezozoika i 
tercijara; u njemu se, naime, nahodi veliko mnoštvo tru- 
saka (spora) i peluda, što je znak, da je biljni svijet pro¬ 
izvodio veliku količinu toga materijala, pa se već po nje¬ 
govu mnoštvu može većinom razlikovati paleozojski ugljen 
od onoga kasnijih formacija, u komu nema tako mnogo 
ni trusaka ni peluda. 

Mezozojsko doba nema onako velike važnosti za stva¬ 
ranje ugljena kao paleozojsko, iako je u nekim njegovim 
formacijama bilo toga stvaranja i u znatnom opsegu. 


Topla, ali suha klima u njegovoj najstarijoj formaciji, u 
trijasu, nije pogodovala snažnom i bujnom razvitku ra¬ 
slinstva,' nisu u njoj prilike bile povoljne za razvitak većih 
tresetišta, pa tako nije ni došlo do razvitka znatnijih na¬ 
slaga ugljenapto je na cijeloj Zemlji ugljenom najoskudnija 
formacija. Nešto većega opsega bilo je stvaranje ugljena 
u prvo doba jurske formacije, kad je bila nadošla vlažna 
topla klima, koja je omogućila bujan život raslinstva i 
razvijanje tresetnih šuma, sastavljenih još uvijek od tru- 
snjača i četinjača. Samo se stvaranje ugljena u velikim 
količinama ograničilo u glavnom na Sibir i dalje na istok 
Azije, naročito na Kinu, gdje se danas nalaze bogata le¬ 
žišta ugljena. U drugim dijelovima svijeta jurski je ugljen 
veoma rijedak. U kasnijem razdoblju jure opet je došlo 
na cijeloj Zemlji do nekoga zastoja u stvaranju ugljena. 
Ali u rano doba kredne formacije ponovo nastaju takve 
prilike, koje opet omogućuju razvijanje ugljena, pri čemu 
sudjeluje već i lisnato drveće, što se prvi put javlja na 
Zemlji baš u krednoj formaciji. Taj se rani kredni ugljen 
nalazi, iako ne u velikim količinama, u nekim krajevima 
Evrope pa Sjeverne i Južne Amerike. U poznija kredna 
doba stvaranje je ugljena dosta oskudno, pa tek negdje 
pri kraju krede opet se tako snažno pojačava, da dolazi u 
Sjevernoj Americi do razvitka velikih ugljenih ležišta. U 
Evropi ima mladoga krednog ugljena u balkanskim kraje¬ 
vima, na pr. kod nas u istočnoj Srbiji. Ugljen mezozoj- 
skoga doba, budući da je bio izvrgnut gorskom pritisku, 
razvio se, baš kao i u paleozoiku, kao kameni ugljen. 

Biljni svijet, što se stao rasprostirati krajem kredne 
formacije, nastavio je i dalje, u tercijaru, svojim bujnim 
razvitkom. Vlažna i polutropska klima vladala je tada na 
cijeloj Zemlji, pa čak i u polarnim krajevima, kako u 
arktičkim, tako i u antarktičkim. U mnogim predjelima po 
svim dijelovima svijeta rasle su goleme tresetne šume. To 


24 


25 


su bile kišne šume lovorika, kaučukovaca, palma, drenovki, 
različnih četinjača i lisnatoga drveća, koje su bile prekrile, 
dakako, i polarne krajeve Arktika i Antarktika. Svuda su 
se prostirala prostrana tresetišta, u kojima se stvarahu 
velike, debele naslage treseta, što se daljim procesima po- 
ugljenjivanja preobrazio u ugljen i to najpretežnijom česti 
u mrki. Dakako, gdje su te naslage dospjele u dohvat na- 
biranja Zemljine kore, gdje su dakle bile izvrgnute jakom 
gorskom pritisku, razvile su se one kao sjajni i kameni 
ugljen, tako da'u tercijarnoj formaciji nahodimo i kame¬ 
nog ugljena sa svim prijelazima u različite vrste mrkog 
ugljena sve od onoga najmlađega do najzrelijega. 

Ugljen tercijarne formacije vanredno je rasprostranjen 
po cijeloj Zemlji. U mnogim oblastima Evrope, Sjeverne 
Amerike i Azije stvara on golema ležišta; mnogo je ras¬ 
prostranjen u ^arktičkim krajevima, na pr. na Gronlandu, 
Špicbergima, Aljaski i novosibirskim otocima; ima ga i u 
Australiji i u predjelima Antarktika, dok je Afrika njim 
dosta oskudna, a nije obilan ni u Južnoj Americi, osim u 
njenim sjevernim dijelovima i u Čileu. Zbog tako silnoga 
rasprostranjenja i bogatstva ugljena u tercijarnoj forma¬ 
ciji, nazvana je ona i mrkougljenom formac i- 
j o m. Ne znači to, dakako, da se u njoj nahodi samo mrki 
ugljen; štaviše, došlo je u tercijaru, kako je već rečeno, i 
do čestoga razvitka sjajnoga i kamenog ugljena, a to 
je slučaj baš u nekim našim krajevima, na pr. u Golu- 
bovcu, Beletincu, Siveriću, Zenici, Kaknju, Brezi, Banjaluci 
i Raši, gdje se nalaze naslage sjajnog ugljena. Uz karbon- 
sku formaciju tercijarna je na cijeloj Zemlji najvažnija za 
stvaranje fosilnog ugljena; njenim svršetkom gotovo da 
prestaje- stvaranje ugljena. Dakako, i poslije tercijara, u 
najmlađoj geološkoj formaciji, u kvartaru, u doba diluvija, 
stvarala su se tresetišta i u njima naslage treseta, ali su se 
malo gdje u njemu počeli razvijati procesi pougljenjiva- 

nja.^Za te je naime procese nedostajalo dugotrajno vrijeme, 
snažan pritisak i visoka temperatura. Gdje je ipak diluvij- 
ski treset dospio pod utjecaj gorskoga pritiska, toliko se 
on preobrazio, da je primio manje ili više osobine mrkog 
ugljena. Stvaranje tresetišta nastavilo se i poslije diluvija, 



SI. 9. Tresetišna šuma sa johama na delti Njemena. 


u mlađe razdoblje kvartara, u aluviju, koji obuhvata da¬ 
našnje doba Zemijina razvitka. Ta današnja tresetišta 
(si. 9.) nalaze se u umjerenim oblastima Sjeverne i Južne 
polutke, gdje vlada vlažna klima, koja omogućuje bujno 
rastenje tresetnoga bilja, a ne dovodi do potpunoga raspa¬ 
danja biljnih tvari. 

Od početka stvaranja taložnih stijena (sedimenata) do 
kraja prekambrija ili a 1 g o n k i j a računa se da 
je protekla jedna i pol milijarda godina. 

Stvaranje ugljena vršilo se, kako je već rečeno, u kotli¬ 
nama, koje su postale ulijeganjem kopna. A one su se 
mogle nalaziti u blizini morskih obala ili negdje daleko 
od mora. Nalazeći se na dohvatu mora, događalo se, da su 
s vremena na vrijeme bile zbog jakog ulijeganja prepla¬ 



ši. 10. Pougljenjeni panjevi šumskoga drveća iz doba karbona kod 
Glasgovva u Škotskoj. 

vljene morem, pa se povrh tresetnih naslaga taložio mine¬ 
ralni sitniž i drobiž. Tako su postale oblasti ugljena s ulo¬ 
ženim morskim talozima. Budući da su se stvarale uz more, 
nazvane su paraličkima (od grč. para »uz« i hals 
»more«) za razliku od onih ugljenih oblasti, koje su po¬ 
stale daleko od mora, pa su pri jakom ulijeganju bile pre¬ 
plavljene jezerima, tako da su u njima uloženi jezerski 
taloži, zbog čega su nazvane limničkima (od grč. 

limne »jezero«), Paralička je na pr. trbovljanska ugljena 
oblast, a limnička je ona u dolini Velenja u Sloveniji. Ta 
prostranstva, te kotline, u kojima se stvarao ugljen, i ta¬ 
ložno stijenje, s kojim je on došao u dodir, od velikoga su 
utjecaja na , njegovu kakvoću. Tako se na pr. iz treseta, 
što je bio došao u dodir s morskom vodom, razvio ugljen, 
ti kom se nalazi sumpora u količini od preko 5%. Isto 
tako sadrži mnogo sumpora i onaj ugljen, koji se nahodi 
zajedno s vapnenjakom, kako je to slučaj na pr. sa sjajnim 
ugljenom od Siverića u Dalmaciji, u kome je nađeno do 
7%» sumpora. Još se više nađe sumpora u onom ugljenu, 
na koji su zajednički djelovali morska voda i vapnenjak; 
takav je na pr. kameni ugljen od Raše u Istri, u kome ima 
do 10%: sumpora. Morska voda utječe i na tok pouglje- 
njivanja, pa je negdje mrki ugljen iz paraličkih kotlina 
zreliji od onoga iz limničkih, iako su oba iste geološke 
starosti, a tektonske prilike, kojima je ugljen bio izvrgnut, 
ne svjedoče za tako jak gorski pritisak, koji bi mogao 
uzrokovati toliki stepen zrelosti. Tako se na pr. netom 
napomenuti tercijarni ugljen od Raše u Istri, koji se stva¬ 
rao u eocenu, razvio kao pravi kameni ugljen. 

Osobina 'je ugljena paraličkih kotlina, da se razvio u 
mnogobrojnim slojevima, koji su slabe debljine, dok se 
naprotiv onaj u limničkim kotlinama javlja u malo slojeva, 
ali ti su često velike debljine. Tako se na pr. u donječkoj 
ugljenoj kotlini u južnoj Rusiji nahodi oko 200 ugljenih 
slojeva, kojih debljina koleba većinom od 0,1—1 m; rijetko 
gdje su oni debeli 1,5 m; a u limničkoj ugljenoj kotlini 
kod Velenja nalazi se sloj mrkoga ugljena, koji je na rubu 
kotline debeo 8—20 m, a u unutrašnjosti njenoj, u dubini 
od 180 m, debljina je sloja li5 m. 

VRSTE FOSILNOG UGLJENA 


Po svojim fizičkim i kemijskim svojstvima obuhvata 
fosilni ugljen dvije grupe; jednu grupu sačinjava mrki 
(smeđi) ugljen, drugu kameni (crni) ugljen. Kako se razvio 
prijetvorbom iz treseta, to se i ta najmlađa, recentna 
organogena stijena svrstava među humusno ugljevlje, iako 
treset zapravo i nije ugljen. 


Treset 

Već prema stepenu potresećivanja zapažaju se u tre¬ 
setu što golim okom, što povećalom (lupom), ostaci bilja, 
iz kojega je postao. To su' mnogobrojna vlakanca, što se 
među sobom isprepleću u tresetnu masu, zatim dijelovi 
staničja, mahovine i t. d. Dok je vlažan, prilično je mekan, 
a kad se osuši, jako se nasmežura prelazeći u drobljivu, 
tvrdu, katkada vlaknastu i dlakavu masu. Sadrži mnogo 
vode, koje u posve mladu tresetu zna biti i do 90%: Tije¬ 
štenjem već u šaci da se voda iz vlažna, netom iskopana 
treseta istisnuti. Boje je smeđe, svijetlo žute i, kod starijih 
vrsta, crne. Specifična težina raste mu s njegovom sta¬ 
rosnu, pa kod mladih vrsta, kod mahovinastoga i vlakna- . 
stoga treseta, iznosi 0,213—0,263; kod mladoga smeđega 
0,240—0,676, a kod staroga smolastoga 0,63—1,039, čime 
se već približava smeđem ugljenu. 

Sastavljen je od ugljika (C), vodika (H) i kisika (O). 

O količini ugljika ovisi mu goriva, toplinska snaga’ koja 
se izražava kalorijama. Što.je proces potresećivanja 
ili, kod mrkoga i kamenoga ugljena, pougljenjivanja više 
napredovao, više je u njemu ugljika, a prema tome i više 
kalorija. Osim tih tr-iju elemenata, ugljika, vodika i kisika, 

nalazi se u tresetu još i malo dušika (N) i sumpora (S)„ 
pa znatnije količine pepela i vode. Tako je na pr. u nekim 
tresetima nađeno kemijskom analizom 53—58%' ugljika, 
5—6°/o vodika, 28—35% kisika, 0,28—2,83% dušika, 0,09 
do 0,86% sumpora, 0,73—21,75% pepela i oko 90% vode, 
koje količina sa starošću treseta pada. Pepela, dakako, 
može biti i više, ali kao gorivi materijal, vrijedi samo onaj 
treset, u komu je pepela ispod 40%, a za trgovinu pak 
dolazi u obzir samo onaj, u kome voda i pepeo zajedno, 
ne premašuju 4Q%', a od toga smije biti najviše 10% pe¬ 
pela. Broj kalorija koleba mu, dakako, prema količini 
ugljika, pa ih u nekima ima i preko 5000. Stariji treset, 
onaj, što se nalazi u dubljim, starijim naslagama tresetišta, 
gubi neke od osobina, koje se nalaze kod mlađih njegovih 
vrsta, pa se počinje približavati smeđem (mrkom) ugljenu, 
tako je već rečeno, da mu sa starošću raste specifična 
težina, a pada količina vode; jednako sa starošću gubi 
vlaknastu strukturu prelazeći u crnu, bezličnu masu. Na 
taj način razvijaju se različite vrste treseta, mlađe: vlak¬ 
nasti, mahovinski, ledinasti, barski, gnjecavi, i starije: 
jetrenasti, slaninasti i smolasti. 

Tresetna ležišta ograničena su u glavnom na sjeverne 
dijelove Zemlje. Najrasprostranjenija su u Rusiji, gdje za¬ 
premaju 380 000 kvadratnih kilometara. Iza Rusije ima ih 
najviše u Finskoj na prostranstvu od 65 000 qkm; u Šved¬ 
skoj su zapremila 52 000 qkm, u Sjedinjenim državama 
Amerike 40 000 qkm, u Njemačkoj 23 000 qkm, u Norve¬ 
škoj 12 000 qkm, u Irskoj ,11 000 qkm, u Danskoj 3 000) 
qkm, u Holandiji 2 000 qkm. 

Mrki ili smeđi ugljen 

Mrki ili smeđi ugljen obuhvata više vrsta, koje se već 
svojom. Vanjštinom među sobom razlikuju. Jedne su vrste 
smeđe, žuto smeđe, mrko smeđe, druge su crne; neke su 
drvne stiukture, neke vlaknaste, a kod nekih se struktura 
izgubila, pa su prešle u gustu zemljastu masu; ima ih me¬ 
kanih i tvrdih, sa ljušturastim i škriljavim lomom; jedne su 
vrste mutne, druge sjajne, pa te čine prijelaz u pravi ka¬ 
meni ugljen. Specifična težina iznosi im 1,12—1,14. 

Sastoji se od ugljika (C), vodika (H) i kisika (O), a 
sadrži i neke količine dušika (N), sumpora (S), pepela i 
vode, pa je u nekima nađeno 55—75% ugljika, 3—6% vo¬ 
dika, 26—29% kisika, 0,10—0,90% dušika, 0,16—3,50% 
sumpora, 3,16—25%' pepela i 7,02—55,01% vode. Broj 
kalorija koleba mu između 2 000—7 200. Bio smeđe ili 
crne'boje, odlikuje se vazda smeđim ogrebom, dok je taj 
ogreb kod kamenog ugljena crn, a vrlo rijetko smeđ. Ku¬ 
hanjem s lužinama otapa se od česti, pa je otopina, što se 
tim kuhanjem dobije, mrko smeđa ili mrka. To otapanje 
ovisi o količini humusnih kiselina,' pa se ono ugljevlje, u 
kome je tih kiselina više, više i otapa, kako je to slučaj 
na pr. kod treseta i nekih vrsta mrkog ugljena. Ova re¬ 
akcija veoma je važna za raspoznavanje mrkog ugljena od 
kamenoga, budući da kameni ugljen, kuhan s lužinama, 
ne daje mrko smeđe otopine. Kad se mrki ugljen kuha 
s razrijeđenom dušičnom kiselinom (1 :9), znatno se 
otapa, a otopina je crvena; to je reakcija na lignin, koju 
ne daje kameni ugljen. Suhom destilacijom daje mrki 
ugljen octenu kiselinu ili amonijski acetat, dok kameni 
ugljen to ne daje. 

Vrste mrkog ugljena okupljaju se u dvije skupine; 
jednu od njih sastavlja meki, drugu tvrdi mrki ugljen. 




Fr«n Tuean : Fosilni ugljen 

Meki mrki ugljen sastoji se u glavnom iz osnove, 
u kojoj se većinom ne razbiraju jasni ostaci biljnoga sta- 
ničja, pa od uloženih dijelova, u kojima se to staničje 
jasno ističe, osobito u vidu drveta, a i u vidu lišća, lika, 
iglica i t. d. Jedno je mrko ugljevlje zemljasta sastava, pa 
ga zovu zemljastim mrkim ugljenom; taj je 
sad čvrst, sad prhak, a loma je neravna i zemljasta. Kako 
je mekan, lako bojadiše, ako ga se dotičemo: Sušenjem lako 
prelazi u prah. Drugo je škriljava loma, zbog čega je na¬ 
zvano š k r i 1 ja v i m mekim mrk im ugljen om 
ili tr’esetnim ugljenom. Ako ga se dotičemo, ne 
bojadiše; sušen ili ne prelazi u prah ili tek neznatno. Ra¬ 
zvio se kod nas kod Konjščine, Ivanca, Pitomače, Kreke 
i dr. ‘ 

U nekom mrkom ugljenu nađe se uloženih česti, u ko¬ 
jima se posve jasno razbira struktura drveta, drvna tvar. 
Kadšto su ti drveni dijelovi, čitava stabla, toliko uščuvani, 
toliko su ih neznatno zahvatili procesi pougljenjivanja, da 
se mogu upotrijebiti kao drveni materijal; zovu ih k s i 1 i- 
t o' m (od grč. ksylon »drvo«) ili 1 i g n i t o m (od lat. 
lignum »drvo«). Naziv ksilit zamijenio je dosadašnji naziv 
lignit zato, da ne bude zabune, budući da u stručnoj lite¬ 
raturi o fosilnom ugljenu u Americi, Engleskoj i Francu¬ 
skoj zovu lignitom mrki ugljen uopće. Nigdje ksilit (lignit) 
ne stvara samostalne, zasebne slojeve, nego se javlja samo 
kao uloženi dijelovi, ulošci, u mekom mrkom ugljenu. Boje 
je smeđe, vrlo rijetko crne. Lako se kala; često je loman. 
Ima ga kod nas na pr. u škriljavom mekom mrkom 
ugljenu u Kreki. 

Tvrdi mrki ugljen stvara jednovite slojeve 
tako, da u njemu nema uloženih česti, u kojima bi se ja¬ 
sno raspoznavalo biljno staničje. Razvio se kao tvrda, čvr¬ 
sta, zbijena tvorevina. Jedna njegova vrsta je bez sjaja 
pa se zove mutni mrki ugljen; taj'je gotovo uvi¬ 


jek jasno smeđ; ne mrvi se u prah niti bojadiše, kad ga 
dotičemo. Lomi se kockasto, vrlo rijetko škriljavo ili lju- 
šturasto. Druga mu je vrsta slična vanjštinom kamenom 
ugljenu; odlikuje se jasnim sjajem, zbog čega se zove' 
sjajni ugljen. Boje je crne, rijetko kada smeđaste. 
Lomi se kockasto ili ljušturasto, a površina je odlomljenih 
mu dijelova sjajna. Mutnoga mrkog ugljena ima kod nas 
na pr. u Vrdniku u Srijemu, a sjajnoga kod Golubovca u 
Hrvatskom Zagorju, kod Šiverića u Dalmaciji i u Bosni 
kod Banjaluke, Zenice i dr. 

U predjelima Krša, na pr. kod Šiverića, razvila se jedna 
suvrstica mrkog ugljena u vidu crnoga praha; nazvana je 
č a đ a s t i m ugljenom; javlja se kao dio ugljenih 
slojeva ili se okuplja u njihovim pukotinama i šupljinama. 

Pri vađenju iz slojeva neke se vrste mrkog ugljena ki¬ 
daju u velike, čvrste, zbijene komade, koji se i poslije du- 
ljega stajanja na zraku ne raspadaju; druge se vrste pri 
tom -vađenju krše u čvrsto, uglasto grumenje, koje nije 
veće od jajeta, pa se u tom grumenju uščuvaju stojeći 
neko vrijeme na zraku. Jedne se opet vrste pri napome¬ 
nutom vađenju mrve u male, većinom drobl-jive, sad sitnije, 
sad krupnije česti: 

Kameni ili crni ugljen 

Kameni ili crni ugljen gotovo je uvijek crn, ali ga ima, 
iako vrlo rijetko, i smeđega, kakav je na pr. tercijarni 
kameni ugljen od Raše u Istri. Ističe se jakim sjajem, no 
zna biti i mutan; kala se; lomi seJjušturasto; krhak je; 
tvrdoće je 2—=-2,5, t. j. tvrd je kao kamena sol ili nešto 
malo tvrđi. Specifična mu je težina 1,15—1,5, a antracitu, 
koji također pripada u kameno ugljevlje, 1,4—1,7. Kao i 

drugo ugljevlje, sastoji se od ugljika (C), vodika (H) i ki¬ 
sika (O); ima dakako i u njem nešto malo dušika (N), 
sumpora (S), pa pepela i vode. Količina ugljika koleba mu 
između 80 i 90%, pa u antracitu, gdje je pougljenjivanje 
doseglo najviši stepen, naraste na 96%; vodika ima 4 do 
5%, kisika i dušika zajedno 3—19,5%, sumpora 0,4—2,4%', 
pepela 2,5—19%, vode 1,5—9,7%. Broj kalorija iznosi 
7 500—9 000. Ogreb mu je crn, vrlo rijetko smeđ. Kuha¬ 
njem s lužinama ne bojadiše otopine. Kako u njemu nema 
lignina, to kuhanjem s razrijeđenom dušičnom kiselinom 
ne daje crvene otopine. 

Kod većine kamenog ugljena zapaža se, ako se pažljivo 
promatra, da je isprutan; to je prutasti ugljen, ko¬ 
jega prutanja potječu od sjajnih i mutnih dijelova, što 
naizmjenično sastavljaju manje ili više debele ugljene skla¬ 
dove. Pritom se kameni ugljen razvio kao sjajni i kao 
mutni ugljen. Njegove vrste još se dijele i po sa¬ 
držim plina, t. j. po postocima hlapljivih sastojaka, koji 
iz ugljena izlaze pri njegovoj suhoj destilaciji. U zrelijim 
vrstama sadržina plina manja je od one u vrstama manje 
zrelosti. Tako razlikujemo antracit sa 4—7%, polu- 
antracit sa 8—12%, mršavi ugljen sa 12—18%, 
masni ugljen sa 18—33%-, plinski ugljen sa 
33—37%, plameni ugljen sa 37—40% plinske sa- 
držine. Sadržina plina u ugljenu važna je u praktičnom 
pogledu utoliko, što ugljen s manjom sadržinom plina teže 
gori od onoga s većom, pa tako na pr. antracit sa 4—5% 
plinske sadržine vrlo teško izgara, a grafit, koji je čisti 
ugljik, me može da služi uopće kao gorivi materijal; u 
običnom smislu on je negoriv. 


Kanelski ugljen, kandelit 

U nekom ugljevlju — i to obično povrh njegovih gor¬ 
njih slojeva, u povlati (tavanu) ili ispod njegovih donjih 
slojeva, u podini — nalazi se ponegdje mutna vrsta fosil¬ 
nog ugljena, koji na tanahnim krhotinama ili na bridovima 
zapaljen gori dalje sam od sebe, zbog čega je nazvan 
v_ kandelitom ili kanelskim ugljenom — (od engl. candle »svi¬ 
jeća«). Gusta je sastava; lomi se ljušturasto, a toliko je čvrst 
i žilav, da se iz svojih debljih slojeva vrlo teško vadi, pa 
ga moraju čak i eksplozivom lomiti. Pod udarcem čekića 
daje zvuk, kao da udaramo po drvetu. Poneki se cijepaju 
u ploče. Veoma je bogat čvrstim ugljikovodicima. Lako se 
da brusiti u tanke izbruske, u kojima se pod mikroskopom 
vidi silesija spora (trusaka) i peluda, što je osobina, kako' 
je već rečeno, ugljena iz paleozojskoga doba; postanak 
mu je prema tome isti kao i kamenom ugljenu. Kako je 
veoma žilav i čvrst, da se lako brusiti, rezbariti, tokariti i 
uglačati (polirati), pa se upotrebljava za priređivanje ukra¬ 
snih i vajarskih predmeta. 

Pojavljuje se u svim formacijama pa se nalazi s kame¬ 
nim i smeđim ugljenom. Negdje stvara i samostalne slo¬ 
jeve. 

* 

Boghedski ugljen, boghed, boghead 

To je vrsta fosilnog ugljena, koji je svojom vanjštinom 
toliko sličan kanelskom, da se od njega često ne može ni 
razlikovati. Gust je, mutan, čvrst i žilav. Obično je crn, 
ali se razvio i u smeđastoj boji. Pod udarcem čekića zveči, 
kao da lupamo po drvetu. U tankim izbruscima propušta 
smeđu boju, pa se promatran u tim izbruscima bitno razli¬ 
kuje svojim sastavom, svojom mikrostrukturom od kanel- 
skoga ugljena: vidi se, da je prepun krupnih, žućkasto 

providnih bituminoznih tjelešaca izvjesne građe, što su 
okupljena u tamnoj osnovi, a koja nisu ništa drugo-, do li 
fosilne alge, iz kojih je boghed i postao. Te su alge bile 
bogate uljem i bitumenom, što je ušao u boghed. Kadikad 
je onečišćen škriljavom tvari pa prelazi i u uljevite škri- 
Ijavce. Negdje prelazi i u bituminozne škriljavce tako, da 
između njega i tih škriljavaca nema oštre granice, zbog 
čega je bliži tim škriljavcima negoli ugljenu. Vrlo je važan 
materijal, jer se iz njega dobivaju destilacijom teški uglji¬ 
kovodici i mineralna ulja. Kod nas je poznat u Bosni, u 
Vlasenici. 

Ime mu potječe od njegova nalazišta Bathgate u Škot¬ 
skoj. 

Gagat 

Gagat (engleski j e t, francuski j a i s) jest crna van- 
redno žilava vrsta fosilnog ugljena, koji se odlikuje uz 
svoju žilavost još i velikom sjaj,nošću. Gusta je sastava i 
ljušturasta loma. U izbrusku pod mikroskopom raspoznaje 
se jasno struktura drveta, iz kojega je postao. Nalazi se 
uložen u bituminoznom stijenju u većim ili manjim koma¬ 
dima. Na njima se često već po vanjskom sastavu i obliku 
razabira, da su to komadi nekadašnjega drveta ili drvena 
stabla, što su dospjela naplavinom u gnjiležne (sapropelit- 
ske) taložine. Iz tih su taložina primili galertaste (hladeti¬ 
naste) i uljevite tvari, koje su se pri kasnijim procesima 
pougljenjivanja pretvorile u bitumen, od čega misle da 
potječe njegova velika žilavost. Zbog te žilavosti upotre¬ 
bljavan je već od davnine, još u doba prije Rimljana, kao 
uresni kamen. Ta upotreba nije prestala'-još ni danas, pa 
ga bruse, rezbare i tokare za razne uresne predmete, a na¬ 
ročito kao žalobni uresni kamen. Nađen je u staro doba 
kao valutice u Likiji, u rijeci Gages, pa mu otuda ime. 

SASTOJCI UGLJENA 

Iz dosad navedenih podataka, od treseta do antracita, 
razabira se, da sa stepenom pougljenjivanja raste količina 
ugljika (C), a pada količina kisika (O) i, tek neznatno, 
vodika (H). Da bude ta pojava uočljivija, evo ove tablice, 
koja prikazuje sastav ugljena te drveta i grafita 



Sastav 

Kalorije 


u 

% 


teorijski 


C 

H 

O 


Drvo.. 

. 50 

6 

44 

4 500 

Treset . . . . ■ . . . 

. 55 

6 

39 

5 000 

Treset. 

. 60 

5 

35 

5 700 

Ksilit (lignit). 

. 65 

5 

30 

6 000 

Mrki (smeđi) ugljen . . 

. 70 

5 

25 

6 200 

Mrki (smeđi) ugljen . . 

■ 72, 

5 

23 

6 400 

Mrki (smeđi) ugljen . . 

. 74 

5 

21 

6 800 

Mrki (smeđi) ugljen . . 

. 76 

5 

19 

7 100 

Mrki (smeđi) ugljen . . 

. 78 

5 

17 

7 400 

Plamen! ugljen .... 

. 80 

5 

15 

7 600 

Plinski Ugljen • . . . . 

. 82 

5 

13 

7 800 

Mršavi ugljen ’. . . . 

. 84 

5 

11 

8 000 

Mršavi ugljen . . . . 

. 90 

5 

5 

8 800 

Mršavi ugljen .... 

. 92 

4 

4 

8 700 

Antracit . . . . . . 

. 94 

3 

3 

8 500 

Antracit. 

. 96 

2 

2 

8 400 

Antracit.. 

. 98 

1 

1 

8 200 

Grafit . .. ... . . . 

. J0L,- 

— 

— 

8 100 


Ugljik, vodik, kisik (uz nešto malo dušika i sumpora) 
glavni su sastojci ugljena. Ta tri elementa sastavljaju ve¬ 
liko mnoštvo kemijskih spojeva, među kojima čvrsti uglji¬ 
kovodici vrše glavnu ulogu. Od mješavine toga velikog 

mnoštva kemijskih spojeva izgrađen je fosilni ugljen. Osim 
toga nalazi se u njemu izvjesna sadržina vode i pepela. 
Nešto zbog mnoštva kemijskih spojeva, nešto zbog toga, 
što mnogi od njj,h nisu postojani, nego se od česti već pri 
običnoj temperaturi promijene ili se pri višoj temperaturi 
pretvaraju, kemijsko je razlučivanje ugljena u njegove sa¬ 
stojke vanredno teško. Samo se neki od njegovih sasto¬ 
jaka daju izlučiti, i to pomoću izvjesnih otapala. To su 
bitumen, huminske kiseline i humusne tvari. 

Bitumen. Pod nazivom ugljeni bitumen razumijevaju se 
oni sastojci ugljena, koji se otapaju u nekim organskim 
otapalima, na pr. u benzolu, pa se na taj način daju iz 
ugljena izlučiti, pri čemu se ugljena tvar ne rastvara, nego 
ostaje uščuvana. Koliko će se pri tom otapanju izlučiti bi¬ 
tumena, ovisi o vrsti ugljena, o vrsti otapala, o tempera¬ 
turi, pri kojoj se vrši otapanje, i o zagrijavanju ugljena 
prije izlučivanja. Što je ugljen zreliji, otapanje je ugljena 
slabije, pa se iz antracita bitumen i ne izlučuje. 

Matične tvari, iz kojih je bitumen postao, jesu biljne 
smole, vosak i masti. Zbog svoje velike otpornosti prema 
procesima, što razaraju druge biljne tvari, koje daju ma¬ 
terijal za stvaranje ugljena, sve se više gomilaju u ugljenu, 
da sudjeluju pri konačnim proizvodima njegova razvitka 
pri stvaranju bitumena. Prema tome, što je stepen pouglje- 
njivanja veći, što je ugljen zreliji, više je u njemu bitu¬ 
mena, ali zato i prvobitno topljivi sastojci njegovi zbog 
sve jače polimerizacije, 1 koja napreduje sa napredovanjem, 
pougljenjivanja, postaju sve netopljiviji. 

Huminske kiseline i humusne tvari daju se izlučiti iz 
ugljena otapanjem u lužinama, pri čemu prelaze u mrko- 

1 Polimerizacija se sastoji u skupljanju istovrsnih molekula neke 
jednostavno sastavljene organske tvari u jednu složenu molekulu, 
bez izlaza H 2 O i t. d., pri čem se mftže prvobitno fljelo ponovo lako 
odvojiti iz novih molekula. 

smeđu ili mrku otopinu, iz koje se mogu oboriti huminske 
Kiseline. Što je neki ugljen mlađi, što je manje zrelosti, 
više je u njemu huminskih kiselina, lakše se i u većoj ko¬ 
ličini izlučuju one iz njega pomoću lužina. Zato se u tre¬ 
setu nalazi mnogo tih kiselina, 15—50%; znatna množina 
njih pohranjena je u mrkom ugljenu, 5—22%, dok ih u 
kamenom ugljenu ima vrlo malo, 1—2%, a u antracitu ih 
uopće i nema. Ima i takvih suvrstica ugljena, onih, što su 
postale prijetvorbom iz smeđeg ugljena, a koje se sastoje 
.gotovo od samih huminskih kiselina. To su one suvrstice, 
što se upotrebljavaju kao smeđa boja, na pr. kelnska um- 
'bra, pa kaselsko smeđilo, od kojih se preko 80% njihove 
tvari otapa u lužinama. S napredovanjem procesa pouglje- 
njivanja pretvaraju se topljive huminske kiseline u neto- 
pljive humusne tvari. Ta se prijetvorba vrši uz primanje 
kisika i odvajanje vode, pri čemu postaju neki proizvodi, 
koji se s napredovanjem pougljenjivanja sve teže otapaju 
u lužinama. Zato može kod treseta djelovanjem lužina 
prijeći pretežna količina njegove organske tvari u otopinu, 
a kod kamenog ugljena tek neznatna. 

Dušik i sumpor javljaju se također kao sastojci uglje¬ 
na, ali u veoma malim količinama, kako se to razabira iz 
podataka navedenih kod pojedinih vrsta ugljena. Dušik 
potječe iz dušičnih spojeva, što su se nalazili u biljnim tva¬ 
rima, iz kojih je postao ugljen, a i jedan dio sumpora 
organskoga je porijekla: potječe iz biljne bjelančevine; 
drugi njegov dio anorganskoga je porijekla: potječe od 
nekih sumpornih minerala, od markazita, pirita, gipsa 
i t. d., koji se nalaze u ugljenu negdje u većoj, negdje u 
manjoj količini, a zašli su u.ugljenu tvar za trajanja po¬ 
ugljenjivanja. Zanimljivo je, da se u ugljenu iz krajeva 
Krša, dakle u onom, koji leži na vapnenjacima, nalazi 
znatna količina organskoga sumporaj onoga, što je organ- 

ski vezan; takav je na pr. sjajni ugljen kod Siverića u Dal¬ 
maciji. / 

Pepeo je stalan sastojak ugljena, pa ga ima u njemu, 
kako je već rečeno, u jako kolebljivoj količini; od nepu¬ 
noga postotka pa daleko preko 50%, tako da dolazi do 
prijelaza u ugljevite škriljavce, koji već i nisu 
gorive stijene. Jedan njegov dio potječe od bilja, iz ko¬ 
jega je ugljen postao, a drugi je dio dospio u ugljen za 
stvaranja tresetnih naslaga i za trajanja pougljenjivanja. 
Pretežnom česti' sastavljen je od alumosilikatskih minerala, 
a potječe nešto i od nekih minerala, koji su se izlučivali u 
ugljenu za njegova stvaranja. To su već spomenuti sum¬ 
porni minerali, markazit, pirit, gips i dr.; u nekom se 
ugljenu razvio vapnenac i još neki karbonati, a u nekom 
vanadijski minerali, koji zalaze u sastav pepela. 

Plinovi u ugljenu. Od plinova, koje je ugljen apsorbi¬ 
rao, ili su od česti u njemu mehanički uklopljeni, najčešći 
su i najobilniji metan (CH 4 ) i dušik (N); negdje ih zna 
količinom nadmašiti ugljični dioksid (C0 2 ). Osim tih pli¬ 
nova dokazani su u ugljenu još kisik (O), ugljični mono- 
ksid (CO), etan (C 2 H 6 ), propan (C 3 H 8 ), butan (C 4 Hi 0 ) i 
helij (He). Ti plinovi lako izlaze iz ugljena, na pr. kuha¬ 
njem ili riirvljenjem ugljena; izlaze iz njega i u ugljenicima 
i m stovarištima ugljena, pa se tu znaju nakupiti u velikoj 
količini kao zagušljivi plinovi ili dovode u rovovima 
ugljenika do strašnih eksplozija. 

STRUKTURA UGLJENA 

Rečeno je, da ugljen nije mineral, nego stijena. Pa kao 
svaka stijena, ima i on svoje sastojke, koji ga izgrađuju. 
Ti su sastojci različiti dijelovi bilja, te su negdje više, ne¬ 
gdje manje pretvoreni u humusne tvari, a proučavaju ih. 


zbog njihove sitnoće, pomoću mikroskopa, baš kao što se 
njim proučavaju mineralni sastojci i struktura negorivih; 
stijena. Samo je razlika u tome, što se od stijena bruše¬ 
njem mogu izbrusiti preparati, i z b r u s c i, koji propu¬ 
štaju svijetlo toliko, da je izbrusak proziran, dok se kod; 
ugljena vrlo teško postizava tolika tankoća preparata, 
da bi on mogao uopće propustiti svijetlo. Zato se od onih: 
vrsta ugljena, koji ne propuštaju svijetlo, priređuju n a- 
b r u s c i na taj način, da se omanji komad ugljena brusi 



SI. 11. Vitrit posmatran u nabrusku pod mikroskopom, gdje se vidi 
staničasta struktura vitrita. Uvećano 200 puta. 

■ SI. 12. Klarit posmatran u nabrusku pod mikroskopom (tamno u 
sredini); gornji dio vitrit 

— većinom okomito na plohu slojanja — dok se ne dobije 
ravna ploha, i tada se tako nabrušeni komad uglača (po¬ 
lira), da može što više svijetla odraziti. Izbruske posma- 
tramo pod polarizacijskim mikroskopom u prolaznom 
svijetlu, a nabruske pod t. zv. metalskim mikroskopom u 
upadajućem svijetlu. Ta vrsta proučavanja, ta mikrosko¬ 
pija ugljena sačinjava posebnu nauku o ugljenu, t. zv. 
petrog r a fi ju ugljena. 

Nešto od strukture ugljena zapažamo već golim okom, 
kako je to istaknuto kod kamenog ugljena, koji većom 
česti nije ni jednolično crn ni jednolično sjajan, koji nije 
nikakva homogena masa, nego je većinom pun sjajnih i 
mutnih prutanja, t. j. izgrađen je od sjajnih i mutnih sa¬ 
stojaka, kojih strukturu i sastojke otkriva mikroskopsko 
istraživanje. To je istraživanje ujedno pokazalo, da je 
ugljena tvar dvoloma veća^što je ugljen zreliji. 


Si. 13. Durit posmatran u nabrusku pod mikroskopom, gdje se vide 
mikrospore. Uvećano 200 puta. 

Si. 14. Fusit posmatran u nabrusku pod mikroskopom, gdje se vide 
zgnječene stanice. Uvećano 200 puta. 

Sitnije vrste ugljenih prutanja zovu se vitrain ili vitrit, 
klarain ili klarit, durain ili durit i fusain ili fusit. 

Vitrain ili vitrit - (od lat. vitrum »staklo«) sastojak je 
sjajnoga ugljena. Javlja se kao sjajna prutanja ili u malim 
gnijezdima. Jako je krhak. U nabrusku pod mikroskopom 
vidi se staničasta struktura (si. 11.). To je humusni gel. 

Klarain ili klarit , (od lat. clarus »sjajan«) stvara, kao i 
vitrit, sjajna prutanja. U nabrusku pod mikroskopom za- 


paža se drvna-struktura, zatim česti staničja, truske, smo¬ 
laste tvari i t. d. Osnovna mu je masa prozirna (si. 12.). 

Durain ili durit (od lat. durus » tvrd« ) nalazi se u 
ugljenu kao mutna prutanja (u mršavom ugljenu ta su 
prutanja sjajna). Čvrst i tvrd. Sastoji se iz biljnih česti, koje 
su izgubile strukturu. Osnovna mu je masa pod mikrosko¬ 
pom neprozirna. U njoj se vide rasute česti staničja, tro¬ 
ske, pelud, smolaste tvari, pa i komadi klarita (si. 13.). Ta 
dva ugljena sastojka, klarit i durit, javljaju se samo u pla¬ 
menom i plinskom ugljenu, u kome tvore tanja i deblja pru- 
tanja, pa spljoštene i oduljene leće. U američkoj geologiji 
ugljena poznat je klarit pod imenom antraksilon 
(od grč. anthraks »ugljen«^ ksylon »drvo«), a durit pod 
imenom atritus (od lat. attritus »istrt«), 

Fusain ili fusit (od franc. le fussain »ugljen za crtanje«),, 
mineralni ili fosilni drvni ugljen, vlaknasti ugljen postao 
je iz drveća i lišća paprati. Njegova drvna struktura veoma 
je dobro uščuvana pa se pod mikroskopom vrlo lako ras¬ 
poznaje. Crn je; lako se mrvi u sitne čađave čestice, a kad 
ga dotičemo, mrlja prste čađavo. Na uzdušnom prijelomu 
pokazuje, zbog svoga vlaknastog sastava, svilenasti sjaj. 
U izbrusku pod mikroskopom neproziran je. Nalazi se u 
kamenom i mrkom ugljenu, pa je uvijek bogatiji uglji¬ 
kom, a siromašniji plinom od ugljena, u kom se nahodi. 
Sadrži mnogo fosfora, više od drugog ugljevlja, pa je u 
nekim fusitima nađeno i do 40% fosfornoga pgntoksida 
(P 2 0 5 ). SI. 14. 

ZALIHE FOSILNOG UGLJENA U ZEMLJINOJ KORI 

Prema dosadašnjim geološkim istraživanjima, najveće 
zalihe fosilnog ugljena u Zemljinoj kori nahode se u Ame¬ 
rici,® a najmanje u Africi. Cjelokupna njihova količina na 

cijeloj Zemlji iznosi, po računima prije prvoga svjetskoga 
rata, okruglo 7,4 bilijuna tona. Od toga uzima se, da je 
dokazano 716 milijarda tona, a 6 700 milijarda tona da su 
vjerojatne i moguće. Koliko od toga otpada na pojedine 
dijelove svijeta, razabira se iz ove tablice, u kojoj brojevi 
znače milijarde tona. 


4f • 

Zalihe u 

Dokazano 

Vjerojatno i 
moguće 

Svega 

Americi . ... 

416,9 

4688,6' 

5105,5 

Aziji. 

, 20,5 

1260,0 

1280,5 

Evropi. 

274,2 

510,0 

784,2 

Australiji .... 

4,1 - 

166,3 ' 

170,4 

Africi. 

0,5 

57,3 

57,8 

Svega . . 

716,2 

6682,2 

7398,4 


Koliko je od tih zaliha kamenoga, a koliko mrkog 
ugljena u pojedinim dijelovima svijeta, pokazuje slijedeća 
tablica: 


Zalihe u 

Dokazano 

Vjerojatno i moguće 

Svega 

kameni ugljen 

• mrki ugljen 

Americi. 

2293,6 

2811,9 

5195,5 

Aziji. 

1168,0 

112,5 

1280,5 

Evropi. 

747,5 

36,7 

784,2 

Australiji .... 

135,3 

35,1 

170,4 

Africi. 

56,8 

1,0 

57,8 

Svega . . 

4401,2 

2997,2 ‘ 

7398.4 


Geološka istraživanja i rudarska iskapanja, koja su 
vršena poslije prvoga svjetskoga rata, otkrila su u raznim 


krajevima svijeta bove zalihe ugljena, tako da se one 
cijene danas na cijeloj Zemlji na nekih 8 bilijuna tona. A 
to su tako goleme količine, da bi omogućile vađenje 
ugljena iz njegovih naslaga kroz 7 000^-8 000 godina 
uzevši u obzir za taj račun predratno vađenje ugljena, koje 
je iznosilo godišnje 1—1,3 milijarde tona, što nije ni 0,02% 
od cjelokupne ugljene zalihe. 

KRATAK PREGLED NALAZIŠTA FOSILNOG UGLJENA 
U JUGOSLAVIJI 

Fosilni ugljen u Jugoslaviji vezan je malne isključivo 
za tercijarnu formaciju. Uzrok su tome geološke prilike, 
u kojima su se krajevi Jugoslavije nalazili kroz cijelo pa- 
leozojsko i mezozojsko doba sve do tercijara. Kroz cijeli 
naime paleozoik i mezozoik prekrivalo je najpretežniji 
dio naših krajeva staro Sredozemno more, t. zv. Tetis, 
koje se prostiralo između Sjevernoga atlantskoga i Gond- 
vanskoga kopna ili Gondvane sve do krajeva današnjega 
Velikoga oceana preko srednje Amerike, južne Evrope i 
sjeverne Afrike do Indijskoga oceana. 

Još u prvo doba tercijarne formacije, u paleogenu, 
prostire se staro Sredozemno more sve do pod Himalaju 
preplavivši čitavu južnu Evropu, pa i balkanske i alpske 
krajeve, i tek potkraj paleogena stalo se ono povlačiti, te 
je već u miocenu imalo svoje današnje lice. Pri tom povla¬ 
čenju najveći dio naših krajeva postade kopno, na kome 
se uz tadašnju vlažnu i polutropsku klimu stadoše razvi¬ 
jati po mnogim kotlinama bujne tresetne šume dajući obi¬ 
lato materijala za razvitak tresetišta i naslaga treseta, koje 
su kasnijim pougljenjivanjem prešle u humusni ugljen. 
Mnogo je takvih tresetišta bilo po Sloveniji, po Hrvatskom 

Zagorju, po kotlinama Slavonije, Dalmacije, Istre, Bosne., 
Srbije i Makedonije. 

Vrlo je malo mjesta kod nas, gdje se razvio ugljeft sta¬ 
riji od tercijara. Pa i gdje se razvio, malo ga gdje ima u 
tolikim količinama, koje bi bile od neke veće važnosti za va¬ 
đenje. Većinom naš kameni ugljen potječe što iz formacije 
trijasa, što iz formacije jure i krede, a vrlo ga malo ima 
iz doba karbonske, kamenougljene formacije. Tako se na¬ 
lazi nešto malo antracita sjeverno od Ljubljane, koji 
je karbonske starosti, a iste je starosti kameni ugljen u 
Žumberku kod potoka Drenovca sa nekih 8 000 kalo¬ 
rija. U Bosni, u blizini Hadžina Gaja, ima nešto malo ka¬ 
menog ugljena, koji pokazuje 'osobine boghedskog uglje¬ 
na, a nalazi se u permsko-karbonskim slojevima. Nešto 
više kamenog ugljena ima u Bosni iz formacije gornjega 
trijasa, i to u Arežin-Brijegu u okolini Grahova. U tom 
kraju javlja se u slojevima gornjega trijasa kameni ugljen 
još kod Zaseoka (općina Tiškovac, kotar Livno), pa južno 
od Arežin-Brijega u Ugarcima. Kamenog ugljena iz gor¬ 
njega trijasa nalazi se nešto malo i u Hercegovini istočno 
j od Trebinja kod Lastve. 

Znatnije količine kamenog ugljena, koje omogućuju 
uspješnu eksploataciju, razvile su se kod nas u istočnoj 
Srbiji. One pripadaju jurskoj i krednoj formaciji. Tako se 
kameni ugljen razvio, na primjer, kod Dobre na Dunavu, 
gdje se širi u tri sloja u debljini od 1—10 metara. Na 
istoku od Dobre, u Miroč-planini, zaprema kameni ugljen 
dužinu od 30 km, a slojevi su mu različite debljine, od 0,5 
do 6 metara. Kameni ugljen nalazi se još oko Zaječara, 
Rtnja, Knjaževca i Vrške Čuke. Ugljene naslage rasprostiru 
se prema jugoistoku u dužini od 45 km, od Boljevca i 
Rtnja do Tresibabe. Debljina slojeva vrlo je različita. 
Ugljenici kod Vrške Čuke imaju slojeve debele oko 3,5 m; 
tu se proizvodi kameni ugljen sa 7 300 kalorija. Isto se 


tako dobiva kameni ugljen iz rudnika »Dobra sreća« kod 
sela Vine, 12 km jugozapadno od Knjaževca; ugljen se 
razvio u tri sloja debela 3—6 metara. Prije drugoga svjet¬ 
skoga rata davao je mjesečno 700 vagona prašnoga uglje¬ 
na, a rovnoga 1100 vagona; goriva mu je vrijednost 6 600 
kalorija. U Podvisu (Timočka krajina, srez Zaglavski) 
razvio se kameni ugljen u dva sloja debela 0,5—7 metara; 
iz njegova rudnika vadilo se godišnje prije drugoga svjet¬ 
skoga rata preko 8 000 tona ugljena sa 5 800 kalorija. U 
timočkoj ugljenoj kotlini vadi se kameni ugljen još iz 
rudnika »Rtanj«, koji se nalazi u okolini Boljevca u općini 
Ilino-Rašinac; ugljen ima 6 400—7 000 kalorija. Prije dru¬ 
goga svjetskoga rata proizvodio je godišnje 80 000 do 
90 000 tona, dok mu je srednji kapacitet 160 000 tona. U 
istoj timočkoj ugljenoj kotlini osnovan je rudnik »Srpski 
Balkan« u okolini Zaječara u Grijanu; rovni ’ugljen ima 
7 000, a briketni 7 500 kalorija. Prije drugoga svjetskoga 
rata proizvodio je godišnje preko 28 000 tona. Još je u 
timočkoj ugljenoj kotlini otvoren rudnik kamenoga uglje¬ 
na »Tresibaba« u orešačkoj općini, srez zaglavski; slojevi 
ugljena iznose nešto preko 1,5 metra debljine; goriva mu 
je vrijednost 6 000—6 500 kalorija. Ima kamenog ugljena 
i u okolini Brze Palanke, Krajinski okrug, u kome je 
otvoren rudnik »Aliksar« pa na Ibru više Kosovske Mitro- 
vice i ispod nje, zatim kod Uvca te između Raške i Novoga 
Pazara. U Makedoniji se nalazi kameni ugljen oko Gornje 
Pčinje u kraju oko Kumanova i Krive Palanke, zatim južno 
od Valandova i istočno od Đevđelije. 

Daleko je rasprostranjenoj kod nas fosilni ugljen iz 
tercijarne formacije, mrki ili smeđi ugljen, pa su njime 
osobito bogati krajevi Slovenije i Bosne. U Sloveniji su 
na glasu ugljenici Trbovlja, koji pripadaju ugljenoj kotlini, 
što se prostire od Zagorja preko Trbovlja i Hrastnika do 
Laškoga, odakle se pruža dalje prema Hrvatskom Zagorju. 

4 Fran Tucan: Fosilni ugljen 


Najbogatiji su slojevi u Trbovlju, kojih zalihu ugljena ra¬ 
čunaju na nekih 29 milijuna tona. Kalorična mu je vrijed¬ 
nost velika; sušen na zraku ima 4 700—5 300 kalorija.. 
Rudnik ugljena od Zagorja, u kotaru Litija, proizvodi go¬ 
dišnje poprečno 135 000 tona ugljena, kojega je goriva, 
vrijednost 4 000—5 000 kalorija, a rudnik Hrastnik-Ojstro 
u povoljnim prilikama, kao što je bilo god. 1929., 300 300 
tona ugljena gorive vrijednosti 4 800—5 000 kalorija. U 
Savinjskoj dolini otkrivene su naslage mrkog ugljena kod 
Zabukovce, kotar Celje, u kojima su istraživanja dokazala 
količinu ugljena od neka 2 milijuna tona velike gorive 
vrijednosti (5 500—5 750 kalorija); vjerojatnu količinu 
ugljena u tom kraju računaju na 11 milijuna tona. U celj¬ 
skom kotaru nalazi se rudnik ugljena Liboje, u općini Pe- 
trovče, u kome se proizvodi dnevno 120 tona ugljena, koji 
ima 4 400—5 350 kalorija. U kočevskoj kotlini otvoren je 
rudnik Kočevje, iz koga se vadi godišnje poprečno 100 000 
tona ugljena sa 3 700—5 700 kalorija. Mrki ugljen razvio 
se i u kotlini Št. Janž, Krmelj, Št. Rupert, Mirna, gdje. je 
otvoren rudnik Sentjanž, kotar Krško, u dolini potoka 
Mirne, 8 km južno od Zidanoga Mosta. Rudnik je u po¬ 
gonu. Mrki ugljen nalazi se i u Rajhenburgu, pa se u ta¬ 
mošnjem rudniku proizvodi dnevno 330 tona ugljena sa 
4 000—4 900 kalorija. Ugljene rezerve u rajhenburškoj 
ugljenoj kotlini računaju na 73 milijuna tona. U Marnom 
Sv. Jedertu, Sv. Krištofu, kotar Celje, nalazi se rudnik 
Brezno-Huda Jama; ugljeni materijal ima 5 293 kalorije. 
U Kresniku, kotar Celje, vadi se mrki ugljen iz rudnika 
Nove Štore. Rudnik Velenje nalazi se u Skalama Velenju, 
kotar Slovenjgradec. Ugljeni materijal rudnika u okolini 
Velenja im-a 2 930—3 300 kalorija. 

Mrkim ugljenom obiluje osobito Hrvatsko Zagorje, 
gdje ga vade na nekoliko mjesta. Tako je u Golubovcu 
kod Lepoglave otvoren rudnik sjajnoga ugljena. Ugljen 


je iz doba miocena sa 5 000—5 800 kalorija. Negdje mu se 
slojevi nalaze u dubini do 20 m, a debljina im iznosi 0,6— 
2,20 m. Sjajnog ugljena, isto tako iz miocena, ima u Bele- 
tincu, gdje ga i vade. Između Krapine i Golubovca, pa iz¬ 
među Krapine i Lupinjaka nalaze se Težišta sjajnog' ugljena 
sa preko 5 000 kalorija. U istom kraju, kod Radoboja, na¬ 
lazi se sjajni ugljen sa 5 700 kalorija. Tu je otvoren rudnik 
Mirna. Na sjeveru od Krapine, kod Straže, nalazi se rudnik 
sjajnoga ugljena sa 4 500 kalorija; ugljen se razvio u dva 
sloja debela 1—1,30 m, koji leže u dubini od 40—70 m. 
Kod Ivanca nalazi se ugljena kotlina škriljavoga mekoga 
mrkog ugljena, komu je goriva vrijednost 3 600—4 000 
kalorija. Razvio se u 4 i 7 slojeva, kojima je debljina 0,5— 
2 m. Vade ga u neposrednoj blizini željezničke stanice u 
Ivancu, u Jer ovcu, Ljudevit-polju (tu se razvio kao 
sjajni ugljen sa 5 000 kalorija), pa kod Cerja Tužnog (iz¬ 
među Varaždina i Ivanca). Mrki ugljen sa nekih 4 000 ka¬ 
lorija nalazi se u Maruševcu kod Varaždina, gdje ga vade, 
(ugljenik Ladanje), pa kod Konjščine, gdje se razvio u 3 
sloja debela 8- m; goriva mu je vrijednost 3 400—3 600 ka¬ 
lorija. Vade ga i u blizini željezničke stanice Novi Marof 
kod Ivanpolja i Ljubela; tu se razvio kao sjajni ugljen sa 
5 000 kalorija. 

Ugljenih ležišta ima i u koprivničkom kraju. Tako je u 
Bregima Podravskim otvoren rudnik mrkog ugljena, pa u 
Glogovcu i u okolini Pitomače. U križevačkom kraju vade 
ga u okolici Lepavine i Carevdara, a u kutinskom kotaru u 
okolici Popovače. U Slavoniji je poznat kod Stupnika kraj 
Broda, u Vrbovi kod Petrova Sela, kod Paklenice, kotar 
Nova Gradiška, kod Trnave kraj Đakova, kod Murkovca 
i Ratkovice kod Požege pa u okolici Cernika. U Srijemu 
je na glasu ugljenik u Vrdniku. Tu se razvio mutni ugljen 
iz doba oligocena u 4 sloja, koji su mjestimice debeli 7 
do: 8 m, a leže u dubini od 230 m. U Srijemu su poznata 

ležišta ugljena još u okolini Čortanovaca i kod Čerevića. 

U Baniji (kraj između Une i rječice Gline) došlo je ta¬ 
kođer do razvitka mrkog ugljena, pa su mu poznata ležišta 
na pr. u okolici Kraljevčana kod Dodoša, u Vranovini kod 
Topuskoga i dr. 

U Dalmaciji je došlo do razvitka mrkog ugljena na 
istočnoj i zapadnoj strani brda Promine. Vade ga u uglje- 
niku kod Siverića i Velušića. Ugljen je sjajni, koji je mje- . 
stimice prešao u čađasti. Debljina njegova sloja iznosi 

5— 25. m, a gpriva mu je vrijednost 4 500 kalorija. Sadrži 
suviše sumpora, 2—_7®/o. Kraj Sinja, u Raduši, nalaze se 
velike naslage mrkog ugljena, koje se protežu u znatne 
daljine; debljina im iznosi preko 36 m. Ugljen ima 3 000 

3 600 kalorija. Poznat je mrki ugljen i na otoku Pagu kod 
Kolana. Razvio se u doba pliocena. Slojevi su mu debeli 

6— 8 m, a goriva mu je vrijednost 2 425 kalorija. U Istri 
je odavna poznat rudnik sjajnog ugljena kod Raše, koji 
pokazuje osobine kamenog ugljena. 

Velike količine mrkog ugljena nalaze se u Bosni. Tako 
su poznata njegova ležišta u okolini Banjaluke, gdje ga 
vade na samoj periferiji grada. Ugljen se razvio kao mutni 
i sjajni sa 4 300 kalorija, a sloj mu je razdijeljen lapora ■ 
stim ulošcima u nekoliko dijelova. Jedan dio sloja debeo 
je 4,5 m, drugi 8 m, a treći 6 m. Količinu mu računaju na 
30 milijuna tona. U Maslovarama, u kotaru Kotor-Varoš, 
razvio se mrki ugljen u 2 sloja sa 4 800 5 200 kalorija. 
Nalazi se mrki ugljen i u općini Bručici, u kotaru tešanj- 
skom, pa u općini Žarkovini u istom kotaru, zatim između 
Dobrljina i Bosanskog Novoga u okolini Lješljana, u Su- 
hači, u kotaru Sanski Most, te u okolini Cazina. 

Jedan od najvećih i najstarijih bosanskih, ugljenika 
jest onaj u Zenici. Ugljen je iz doba oligocena, a nalazi se 
n kotlini dugoj 74 km i širokoj 26 km (to joj je najveći dio). 

U donjem dijelu, u podini, razvio se sjajni ugljen sa 5 000 


kalorija; glavni, njegov sloj debeo je preko 10 m. U gor¬ 
enjem dijelu, u povlati, nalazi se mutni mrki ugljen. Cjelo¬ 
kupnu količinu ugljena u toj kotlini cijene na preko 600 
milijuna tona. Isto takav ugljen iz doba oligocena nalazi 
se u Kaknju, u srezu visočkomu. Sloj mu je debeo 5 m, a 
goriva mu je vrijednost 5 500—5 800 kalorija. U istom 
kotaru nalazi se oligocenski mrki ugljen u Brezi; goriva 
mu je vrijednost 4 500—4 800 kalorija. 



SI. 15. Pougljenjeno deblo iz ugljenih naslaga kod Kreke. 


Najveće količine ugljena u Bosni nalaze se u ugljenoj 
kotlini kod Donje Tuzle, koja obuhvata 400 qkm. Količinu 
mu računaju na oko 1 milijardu tona. Ugljen je iz doba 
oligocena, a razvio se kao škriljavi mrki ugljen sa 3 500 
do 4 200 kalorija. Sloj mu je u podini debeo 10 m; glavni 
sloj 18—20 m, a 2 sloja u povlati, jedan sa 18 m, drugi 
sa 10 15 m debljine. U toj su kotlini otvorena dva uglje- 

SI. 16. Presjek (profil) kroz slojeve taložnih stijena kod Kreke, u 
kojima se izmjenjuju pijesak i glina sa uloženim ugljenim sloje¬ 
vima (crno). L' = ugljeni sloj u podini, H = glavni sloj ugljena, 
I = prvi ugljeni sloj u povlati, II = drugi ugljeni sloj u povlati, 
V, N, B = okna u ugljene slojeve, J = potok Jala. 


-nika, jedan u Kreki, drugi u Bukinju. U tuzlanskom kraju 
došlo je do razvitka i kamenog ugljena. Ugljen je masni 
sa 6 500 kalorija. Nalazi se u Majevici kod Lopara. - 

U općini Ugljevik, u kotaru bijeljinskom, razvio se 
mrki ugljen sa 4 200 kalorija. Sloj mu je debeo 8 m, a 
nalazi se toliko blizu površine, da ga vade otvorenim lo¬ 
mom. U Kukavici, u rogatičkom kotaru, vade mrki ugljen, 
koji ima 4 000 kalorija, a isto tako kod Mostara, gdje se 
nalazi ugljeni sloj u debljini od nekih 18 m, a razdijeljen 
je lapoi astim umecima na tri dijela; goriva mu je vrijed¬ 
nost 4 oOO 4 800 kalorija. U Gacku se razvio mrki ugljen 
sa 4 000 kalorija u sloju debelu 7,60 m, a od toga je 6 m 
u § a lk a ostalo jalovi umeci. Još je poznat mrki ugljen u 
Repovici kod Konjica, u okolici Nevesinja u općini Odžak. 
Vade ga u Tušnici, kotar Livno, gdje se razvio u sloju de¬ 
belom 9 m, koji je podijeljen jalovinom u 2 dijela; ima 
5 000—5 500 kalorija; zatim u Eminovu Selu kod Tomislav- 
grada. Ima ga u okolini Bugojna u općini Velesa. Taj je 
ugljen slabe kakvoće sa 2 500 kalorija. Cjelokupne naslage 
fosilnog ugljena u Bosni i Hercegovini cijene se na l 3 /* 
milijarde tona. 

U Srbiji, osim kamenoga, došlo je i do razvitka mrkog 
ugljena. Tako je taj ugljen poznat u paraćinskom srezu, 
gdje su otvoreni rudnici Stubica, Nova Stubica, Pobeda i 
Vodenočište; ugljen je sjajni sa 5 500 kalorija. Poznate su 
naslage mrkog ugljena i u okolini Aleksinca, gdje su osno¬ 
vani rudnici u Kraljevcu i Novom Kraljevcu, pa kod Senja 
u srezu ravnaničkom i 'despotovačkom; tu je također 
otvoren rudnik. Nadalje se radi u rudnicima mrkog ugljena 
u židiljskoj općini (srez despotovački), u rudniku Resava-, 
Ravna Reka, u rudniku Sv. Sava-Bogovina (srez bolje- 
vački), u Rakovoj Bari (srez zviški), u rudniku Orašac 
(srez orašački), u rudniku Vina (Timočka krajina), u ru- 

dniku Poljanica (srez poljanički), u rudniku Mišača-Ople- 
nac (srez orašački), u rudniku Dubrava (srez zaglavski), u 
leskovačkom rudniku (srez mlavski). Lignitski rudnici 
otvoreni su u Kostolcu i Klenovniku (srez požarevački), u 
Jeklovcu (srez mlavski). u Zezdanu i Ivanovu (srez zaje- 
čarski), u Gornjoj Gorijevnici kod Gornjega Milanovca, u 
Sv. Pecru (srez Kosmajski), na Kosovu polju u općini crve- 
novodničkoj (srez Kosovska Mitrovica). 

Geološke prilike bile su povoljne za razvitak fosilnog 
ugljena i u Makedoniji. Njene prostrane kotline — Pela- 
gonijska, Prespanska, Skopska, Tetovska imaju ugljena.. 
Lignit je poznat u Živojni kod Bitolja, u okolini Kičeva, 
Galičnika, Tetova, Skoplja, Kumanova i drugdje. Računa 
se, da bi se u Pelagonijskoj kotlini moglo nalaziti lignita, 
u iznosu od 360 milijuna tona. ^ 





56 


SADRŽAJ 


VAŽNOST MINERALA 
ŠTA JE FOSILNI UGLJEN 


POSTANAK FOSILNOG UGLJENA 
VRSTE FOSILNOG UGLJENA 
Treset .... 

Mrki ili smeđi ugljen 
Kameni ili crni ugljen 
Kanelski ugljen, kandelit 
Boghedski ugljen, boghed, boghead : 

Gagat. 

SASTOJCI UGLJENA.' ' 

STRUKTURA UGLJENA 

ZALIHE FOSILNOG UGLJENA U ZEMLJINOJ KORI 
KRATAK PREGLED NALAZIŠTA FOSILNOG UGLJENA U 


. 31 
31 
31 
33 
35 
37 

37 

38 

39 
42 
45 


JUGOSLAVIJI 



57 












Uređuje Redakcioni odbor „Prirode" 
Korektori Mate Barac , Petar Giunio 

Rukopis broj 164. — 3 3 A, tiskana arka 
Naklada 5.000 primjeraka 
Tiskanje dovršeno 5. X. 1946. 
Složeno i tiskano u tiskari Nakladnog 
zavoda Hrvatske, Zagreb, 
Frankopanska ul. 26. 

Cijena knjizi D10.—; odobrena od Zemalj¬ 
skog ureda za cijene pri Predsjedništvu 
vlade NRH-e pod br. 19.223 od - 
19. IX. 1946. 


41019 


IZDANJA HRV. PRIRODOSLOVNOG DRUŠTVA 


»PRIRODA«, popularno ilustrovani časopis. Izlazi svaki mjesec osim 
srpnja i kolovoza. Godišnja pretplata 80.— Din. Pojedini broj 

IO— Dm. Narudžbe prima Prodajni odjel Nakladnoga zavoda 
Hrvatske, Zagreb, Ilica br. 30/1. (bivša knjižara Kugli), tele¬ 
fon. 57-51, 57-52, 76-41. Čekovni račun br. 36193. 

UREDNIŠTVO »PRIRODE«, Zagreb, Ilica 16/III. Telefon 65-85. Ured- 
mstvu se šalju članci, koji treba da su pisani strojem u raz¬ 
maknutim redovima. 

ČLANARINA DRUŠTVA iznosi mjesečno 5 Din, za đake 2 Din. — 
Upisnina u društvo 4 Din. Uplaćuje se u Upravi Hrvatskog 
prirodoslovnog društva, Zagreb, Ilica 16/III. Telefon 65—85 
Čekovni račun br. 33-677. 

GLASNIK MATEMATIKE, FIZIKE I ASTRONOMIJE. Izdaje Mate- 
maticko-fizička sekcija Hrv. prirodoslovnog društva u zajednici 
sa Astronomskom sekcijom toga društva. Izlazi u dvobrojevima 
u opsegu 2-3 arka. Godišnja pretplata na šest brojeva 120 Din- 
cijena pojedinom dvobroju 30 Din. Uplata i sve ostalo šalje se 
na adresu: Hrv. prirodoslovno društvo, Zagreb, Ilica 16/III. 
leieton 65-8o. Poštanski čekovni račun broj 33-677. 

U skladištu Hrv. prirodoslovnog društva nalaze se još ova njegova 

izdanja: 

1. Thompson: Lobo, cijena 36 Din, za članove društva 20 Din 
i' blammarion: Posljednji dani ljudi, cijena 36 Din, za čl. 20 Din. 
d. U. Danvin: Put jednoga prirodoslovca oko Zemlje, cijena 36 Din 
za članove^ 25 dinara-, 

t' Slučaj, cijena 40 Din, za članove 30 Din. 

5. Kucera: Naše Nebo, cijena 40 Din, za članove 30 Din. 

Svih tih 5 djela naručuje se u Upravi Hrv. prirodoslovnog društva, 
Zagreb, Ilica 16/III., telefon 65-85. Poštanski čekovni račun 33-677. 

• Ji Va . n Supek: Od antičke filozofije do moderne nauke o ato¬ 
mima. Najnovije djelo, koje će. svojim sadržajem obogatiti naše zna¬ 
nje iz područja nauke o atomima. Cijena knjizi, koja obuhvaća 400 
strana, iznosi 60 Dinara. Naručuje se u upravi Hrv, prirodoslovnog 
društva, Zagreb, Hica 16/III., telefon 65-85.- Pošt. ček. račun 33-677. 

KNJIŽNICA »PRIRODE«. Izlazi povremeno u manjim svescima sa 
štivom iz prirodnih nauka, kemije, fizike, matematike i astro¬ 
nomije. Dosad je izašlo: 

1- Dr. Hrvoje Iveković: Nauka i Narodnooslobodilački pokret. 

A- Ing. Ivan Brihta: Elektricitet i kemija. 


3. Milan Butorac: U svijetu gorostasa i patuljaka. 

4. Prof. Josip Mokrović: Kako nastaju potresi. 

5. Fran Tucan: Fosilni ugljen. 

U štampi se nalazi: 

6. Dr: Fran Bubanović: Kemijski sastav čovječjeg tijela. 

Svezak 1. i 2. stoji svaki 6 din; svezak 3. i 4. stoji svaki 8 din; 

MALA NAUČNA KNJIŽNICA Hrvatskog prirodoslovnog društva 
donosi u malim svescima napisane rasprave, za široke slojeve 
o raznim zanimljivim pitanjima iz područja prirodnih nauka, 
koja svakoga zanimaju. Dosada je izašlo 15 svezaka: 

1. Dr. Gabrijel Divjanović: Zemlja i svemir 

2. Dr. Ivan Supek: O postanku čovjeka 

3. Dr. Ivan Supek: Elektricitet, div moderne tehnike 

4. Branko Božić: Naše tijelo 

5. Dr. Milan Herak: Kora Zemljina, povjesnica života 

6. Dr. Vanda Kochansky: Goleme životinje iz prošlosti 
7;—8. Drago Grdenić: Atomi i molekuli 

9. A. J. Oparili: Postanak života na Zemlji 

10. M. Plisecki: Porijeklo čovjeka 

11. A. Volodin: Strašne pojave u prirodi 

12. I. Sergejev: Neobične nebeske pojave 

13. Z. Kosenko: San i snoviđenje 

14. B. Voroncov-Veljaminov: Da li je bilo početka i da li će biti 
kraja svijeta 

15. I. Sergejev: Nauka i praznovjerje 

Uskoro izlaze i drugi svesci, u ko(ima se također/na popularan 
način tumači o pitanju postojanja života na drugim planetima; 
zašto pada kiša i snijeg; šta je život; zašto biljke imaju zelenu 
boju i t. d. 

Cijena je svakom svesku 3 Din, a dosada izašli svesci mogu se 
kupiti uz cijenu od 2—3 Din po broju. 

Svesci »Male naučne knjižnice« mogu se nabaviti kod Prodajnog 
odjela Nakladnog zavoda Hrvatske, Zagreb, Ilica 30/1. (bivša knjižara 
Kugli), telefon 57-51, 57-52, 76-41. 










